title: Elliottin aaltoteoria

text: EAT:tä kokonaisuutena on erittäin vaikeaa todentaa tieteellisesti, koska eri kuvioita määritteleviä sääntöjä on jopa satoja. Yksinkertaisen kuvion ennustuskykyä voidaan tutkia, mutta tutkimusmenetelmän täytyy sallia kuvion satunnainen mittakaava. Ns. autokorrelaatiotesteillä ei ole tuota ominaisuutta.


title: Elliottin aaltoteoria

text: Vaikka Robert Prechter teki oikeaan osuneita ennustuksia USA:n osakemarkkinoiden kehityksestä 1980-luvulla, ovat hänen ennustuksensa osuneet sittemmin kehnosti kohdalleen.


title: Elliottin aaltoteoria

text: EAT on vaikeasti hallittava analyysimenetelmä sen joustavuuden takia.


title: Capleton

text: Capleton (oik. Clifton George Bailey III, 13. huhtikuuta 1967 St Mary, Jamaika) on reggaeartisti. Capletoniin viitataan myös nimillä King Shango, King David, The Fireman ja The Prophet.


title: Baht

text: Baht () (symboli ฿, valuuttakoodi ISO 4217 THB) on Thaimaan virallinen rahayksikkö, joka jakaantuu sataan satangiin (). Thaimaan pankki (Bank of Thailand, ) laskee liikkeelle baht-määräiset setelirahat ja kolikot.


title: Baht

text: Baht on myös vanha painoyksikkö, jota käytetään edelleen kultasepänliikkeissä unssin tapaan, ja se vastaa 15,244 grammaa.


title: Baht

text: Alun perin Siamissa käytettiin maksuvälineenä hopeatangoista leikattuja paloja, joista käytettiin nimitystä "ngön paduang". Bowringin sopimuksen jälkeen 1855 maassa alkoivat kiertää maksuvälineenä myös ulkomaiset kolikot. Tämä sopimus solmittiin Siamin ja Britannian hallitusten välillä, ja sen tarkoituksena oli helpottaa länsivaltojen kaupankäyntiä alueella antamalla tietyille länsikauppiaille erityisoikeuksia. Samaan aikaan muut Kaakkois-Aasian maat olivat joutumassa siirtomaaherruuden alaisiksi, mikä oli Siaminkin kaavailtu kohtalo. Näitä maksuvälineitä olivat muun muassa meksikolaiset, perulaiset, hollantilaiset ja kiinalaiset metallirahat. Rama IV:n aikana 1860 kuninkaalliseen palatsiin perustettiin rahapaja, joka löi ensimmäiset siamilaiset metallirahat. Näitä rahoja kutsuttiin nimellä "pae".


title: Baht

text: Sana baht tarkoitti alun perin 15 grammaa vastaavaa painoyksikköä, ja bahtin arvo oli vuoteen 1902 asti sidottu 15 grammaan hopeaa. Vuoteen 1897 asti baht jaettiin kahdeksaan "fuangiin", joista kukin edelleen kahdeksaan "attiin". Nykyinen metrinen järjestelmä (1 baht = 100 satangia) otettiin käyttöön kuningas Rama V:n hallituskaudella. Vuonna 1902 painettiin ensimmäiset valtiovarainministeriön julkaisemat baht-määräiset setelirahat. Bahtista käytettiin kuitenkin pitkään 1940-luvulle asti muissa kielissä nimeä "tical". Thaiksi rahayksikkö on aina ollut "baht".


title: Baht

text: Aivan ensimmäiset paperirahat Thaimaassa olivat yksityisten kansainvälisten kauppapankkien hovin luvalla painamia. Syynä moiseen oli metallirahojen vajaus ja ratkaisu oli tarkoitettu vain väliaikaiseksi.


title: Baht

text: Maassa oli seuraavat kolme pankkia, joille oli myönnetty setelinanto-oikeus: Ensimmäinen paikallinen pankki, Siam Commercial Bank (ธนาคารไทยพาณิชย์ ), aloitti toimintansa vuonna 1906 ja Bank of Thailand vasta 1942. Aikakausi 1800-luvun lopusta 1900-luvun alkuun oli Siamissa suuren taloudellisen kehityksen aikaa. Valtio kiirehti ottamaan talouden omiin käsiinsä kehittämällä rahaliikennettä ja pankkijärjestelmää, jottei maa joutuisi ulkovaltojen talutusnuoraan.


title: Baht

text: Thaimaan setelit tehtiin ennen ulkomailla. Seuraavat tahot painoivat seteleitä: brittiläinen "Thomas de la Rue", saksalainen "Giesecke & Devrient Co", yhdysvaltalainen "Tudor Press Inc." ja japanilainen "Japanese Government Printing Bureau". Toisen maailmansodan aikana Thaimaassa tehtiin yrityksiä painaa omia seteleitä, mutta jälki oli huonolaatuista. Vuonna 1969 avattiin Thaimaan pankin setelipaino, jonka painamasta sarjasta "Series 11" lähtien setelit ovat olleet kotoista tekoa.


title: Baht

text: Thai-baht oli pitkään sidottu Yhdysvaltain dollarin kurssiin, mutta vuonna 1997 baht päästettiin kellumaan, minkä vanavedessä seurasi pörssiromahdus ja lamakausi, joka levisi koko Aasiaan. Ennen romahdusta kurssi oli ollut noin 25 bahtia dollaria kohti – sen jälkeen jopa 55 bahtia dollaria kohti tammikuussa 1998. Viime aikoina kurssi on vakiintunut 32 bahtin tienoille.


title: Baht

text: Thaimaassa on nykyään käytössä seuraavat kolikot:


title: Baht

text: Kaikissa kolikoissa on etusivulla kuningas Rama IX:n kuva profiilina. Metallirahoissa on vain thaikielistä tekstiä. Kaikissa lukee kuninkaan ja valtion nimi: ภูมิพลอดุลยเดช รัชกาลที่ ๙ ประเทศไทย. Vain nimellisarvo on painettu Thain numeroin. Taustapuolella on seuraavat aiheet (kaikki buddhalaisia temppeleitä):


title: Baht

text: 25 satangin rahaa (1/4 bahtia) kutsutaan nimellä "salyng" (). Satangin rahoja tapaa enää käytännössä joissakin supermarket-ketjuissa vaihtorahana (kuten Foodland). Monissa paikoissa niitä ei edes huolita maksuvälineeksi laisinkaan. Kymmenen bahtin kolikosta on lyöty jo yli 40 erilaista juhlaversiota, joita tapaa liikkeessä käyttörahana tavanomaisen rahan rinnalla. -Kymmenbahtinen muistuttaa kooltaan ja väriltään 2 eurosta.


title: Baht

text: Thaimaassa on nykyään käytössä seuraavat paperirahat (kaikki "Series 15"):


title: Baht

text: Kaikissa seteleissä on arvopuolella kuningas Rama IX:n kuva. Setelirahoissakaan ei lue mitään länsimaisilla aakkosilla - vain nimellisarvo länsimaiden sekä thain numeroin. Thaiksi seteleissä lukee: รัฐบาลไทย ธนบัตรเป็นเงินที่ชำระหนี้ได้ตามกฎหมาย (Thaimaan hallitus - tämä seteli on käypää rahaa lain mukaisesti). Taustapuolen aiheet ovat seuraavat (kaikki Chakri-dynastian kuninkaita):


title: Baht

text: 20 bahtin setelistä on kierrossa vielä yleisesti sarjaan "Series 12" kuuluvia rahoja, jossa taustapuolella on kuningas Taksinin patsas. 50 bahtin setelistä on olemassa neljä versiota, joista kaksi on tehty polymeeristä (muovista). Seteli julkaistiin 1996 kuninkaan 50-vuotisen hallituskauden kunniaksi ja sen valmistus lopetettiin 2004. Viimeisimmässä painoksessa on palattu paperin käyttöön. Hiljattain 100, 500 ja 1000 bahtin seteleihin on lisätty turvaominaisuuksia ja tehty muitakin pieniä muutoksia.


title: Baht

text: Turvallisuuden parantamiseksi Bank of Thailand aikoo julkaista uuden päivitetyn setelisarjan "Series 16".


title: Baht

text: Thaimaassa on hyvin yleistä painaa juhlaseteleitä varsinkin kuninkaan tasavuotisjuhlien kunniaksi. Nykyisen kuninkaan aikana on laskettu liikkeeseen ainakin seuraavat juhlapaperirahat:


title: Baht

text: Myös valtion laitoksien kunniaksi on laskettu juhlarahoja paperimuodossa, kuten:


title: Baht

text: Kymmenen bahtin kaksoismetalliraha painettiin alun perin Suomen Rahapajassa 1988. Yhden bahtin nimellisarvoisia kolikkoja on lyöty Suomessa vanhoista kymmenen ja viidenkymmenen pennin rahoista, koska metallin koostumus on sama . Kymmenen bahtin bi-metalliraha on samankokoinen ja samannäköinen kuin kahden euron kolikko, ja se kävi kolikkoautomaatteihin kahdesta eurosta, kunnes automaatit päivitettiin tunnistamaan Thaimaan raha, kurssiero on luokkaa 1/8.


title: Sanaton rakkaus

text: Sanaton rakkaus ("Children of a Lesser God") on yhdysvaltalainen vuoden 1986 draamaelokuva.


title: Sanaton rakkaus

text: Randa Hainesin ohjaama elokuva kertoo kuurojen koulun opettajasta, joka rakastuu viittomakieltä käyttävään kuuroon naiseen. Pääosissa ovat William Hurt, Marlee Matlin, Piper Laurie ja Philip Bosco. Elokuva pohjautuu Mark Medoffin samannimiseen näytelmään.


title: Sanaton rakkaus

text: Itsekin lähes kuuro Matlin voitti elokuvasta parhaan naispääosan Oscar-palkinnon ja Golden Globen. Hän on nuorin naisnäyttelijä, joka on voittanut parhaan naispääosan Oscar-palkinnon. Elokuva oli ehdolla yhteensä viiteen Oscariin mukaan luettuna paras elokuva -ehdokkuus.


title: Sanaton rakkaus

text:
Ehdokkaana:
Ehdokkaana:
Ehdokkaana:


title: Sanaton rakkaus

text: "Video-oppaassa" vuodelta 1994 Kati Sinisalo sanoo "Sanatonta rakkautta" tunteikkaaksi mutta yllättävän todenmakuiseksi ja antaa sille neljä tähteä viidestä, mikä vastaa sanallista arviota ”erinomainen”.


title: Baikalvuoristo

text: Baikalvuoristo () on Baikaljärven luoteisrantaa reunustava vuoristo Etelä-Siperiassa Venäjällä. Laptevinmereen laskeva 4 000 kilometriä pitkä Lenajoki saa alkunsa Baikalvuoristosta, joka jää joen ja Baikaljärven väliin. Baikaljärvi itse puolestaan laskee Jäämereen Angara- ja Jeniseijokien kautta. Baikalvuoriston ja Lenan luoteispuolelta alkaa laaja Keski-Siperian ylänkö. Idässä Baikalvuoristo liittyy Stanovoivuoristoon.


title: Baikalvuoristo

text: Baikalvuoriston rinteitä peittää tiheä metsä, jonka puulajeja ovat harmaaleppä, haapa, hieskoivu, siperianlehtikuusi, siperianpihta, mänty ja siperiankuusi.


title: Baikalvuoristo

text: Vuoriston korkein huippu on 2 572 metriä korkea Tšerskivuori.


title: Taka-Baikalia

text: Taka-Baikalia () on maantieteellinen alue Siperiassa Baikaljärven "takana" eli itäpuolella. Etenkin eliömaantieteellisissä yhteyksissä alue tunnetaan myös nimellä Dahuria (), joka tulee paikallisen daurien kansan nimestä.


title: Taka-Baikalia

text: Historiallinen Taka-Baikalia on noin tuhannen kilometrin mittainen niin itä-länsisuunnassa kuin pohjois-eteläsuunnassakin. Se ulottuu Baikalin rannoilta Šilka- ja Argunjokien yhtymäkohtaan idässä ja etelässä Mongolian ja Kiinan rajalle. Etenkin alueen pohjoisosassa on korkeita vuoria. Ilmasto on jyrkän mantereinen. Kasvillisuus on paljolti taigametsää, myös metsäaroa ja aroa (steppiä).


title: Taka-Baikalia

text: Venäjän keisarikunnassa Taka-Baikalia oli hallinnollinen alue (oblasti), jonka pääkaupunki oli ensin Nertšinsk, sittemmin Tšita. Siitä tuli osa Kaukoidän tasavaltaa vuonna 1920. Nykyisin Taka-Baikalia jakaantuu Burjatian tasavallan ja Taka-Baikalian aluepiirin kesken ja osapuilleen kattaa niiden yhteenlasketun alueen.


title: Oulun yliopiston kirjasto

text: Oulun yliopiston kirjasto on Oulun yliopistoon kuuluva tieteellinen kirjasto. Kirjasto on yliopiston erillislaitos ja sillä on kaksi toimipistettä: Tiedekirjasto Pegasus ja Lääketieteen kirjasto. Kirjasto aloitti toimintansa 1. syyskuuta 1959.


title: Oulun yliopiston kirjasto

text: Oulun yliopiston kirjaston kokoelmiin kuului vuoden 2014 lopussa noin 1,6 miljoonaa painettua nidettä, minkä lisäksi kirjastolla oli aineistoissaan runsaasti verkkokirjoja ja elektronisia aikakauslehtiä. Vuodesta 1961 alkaen kirjastolla on ollut osittainen ja 1981 alkaen täydellinen vapaakappaleoikeus, minkä vuoksi kirjasto saa kaikki Suomessa ilmestyneet painatteet paitsi sanomalehdet. Vuonna 1995 kirjasto sai Eurotietokeskus (EDC, "European Documentation Centre") -statuksen, joten kirjasto saa käyttöönsä myös kaikki Euroopan unionin viralliset julkaisut joko suomen tai englannin kielellä.


title: Oulun yliopiston kirjasto

text: Monitieteisessä kirjastossa on aineistoa yliopiston kaikilta tieteenaloilta. Kirjasto on tutkimuksen ja koulutuksen yhteistyökumppani koko Pohjois-Suomessa. Kirjasto palvelee ensisijaisesti Oulun yliopiston tutkijoita, opettajia ja opiskelijoita, mutta tarjoaa asiantuntevaa kirjasto- ja tietopalvelua myös muille tiedontarvitsijoille.


title: Oulun yliopiston kirjasto

text: Kirjaston kokoelmiin kuuluvat kurssikirjat, lainattava kokoelma, käsikirjastokokoelma, EU-kokoelma, varastokokoelmat sekä erikoiskokoelmat. Lisäksi kirjastolla on tiedekuntakirjastojen sekä elektronisen materiaalin kokoelmat ja tietokannat.


title: Oulun yliopiston kirjasto

text: Kirjaston toimipisteissä on asiakkaiden käytettävissä noin tuhat lukupaikkaa, ryhmätyötiloja, tutkijanhuoneita, lukittavia kaappeja, kirjavaunuja, työasemia, kopiokoneita, mikrofilmien luku- ja kopiointilaitteita sekä av-välineitä.


title: Oula

text: Oula on alun perin saamelainen miehen etunimi. Se on muunnos nimistä Olli ja Olavi. Nykyään sitä käyttävät suomalaisetkin.


title: Oula

text: Nimeä Uula pidetään eräänä muotona Oula-nimestä.


title: Oula

text: Väestörekisterikeskuksen tietojen mukaan Oula-nimisiä on Suomessa ollut vuoden 2015 loppuun mennessä noin 788 ja Uula-nimisiä 342. Vuodesta 2020 lähtien Oulan nimipäivä on 29. heinäkuuta, Olavin päivänä.


title: Futuurin perfekti

text: Futuurin perfekti on verbin aikamuoto, joka ilmaisee tulevaisuudessa päättynyttä tekemistä tai tapahtuvaa asiaa A, joka päätyy tai tapahtuu ennen tiettyä tulevaa hetkiä tai (myöhemmin) tulevaisuudessa tapahtuvaa asiaa tai tekemistä B. Suomen kielessä ei ole futuurin perfektiä (eikä futuuriakaan), mutta se voidaan periaatteessa ilmaista muodolla "tulla olemaan tehnyt", vaikka jotkut ovat tulkinneet sen svetisismiksi. Muissa kielissä esiintyviä lauseita futuurin perfektissä ilmaistaan suomessa tavallisesti perfektillä ja usein sellaisilla sanoilla kuin "sitten", "varmasti" tai "jo":


title: Futuurin perfekti

text: Latinassa futuurin perfekti tunnetaan nimellä II futuuri ja se on yksi kuudesta pääaikamuodosta.


title: Futuurin perfekti

text: Englannissa futuurin perfekti muodostetaan lisäämällä will-verbi perfektimuotoon, jonka have-apuverbi ei kuitenkaan taivu persoonan mukaan, kun kyseessä on itse asiassa perfektin infinitiivi: "He will have spoken before 10 AM", "hän on (jo/varmasti/varmasti jo) puhunut ennen klo 10" (svetisimi: hän tulee olemaan puhunut).


title: Futuurin perfekti

text: Futuurin perfektiä käytetään englannissa, kun halutaan ilmaista, että jotain tapahtuu tulevaisuudessa ennen toista tulevaa tapahtumaa. Sääntöä kuvaa lause "When A occurs, I will (already) have done B": "Kun A tapahtuu, olen (jo) tehnyt B:n", jossa suomessa on jälkimmäisessä lauseessa perfekti, mutta englannissa on futuurin perfekti.


title: Balkanvuoret

text:
Balkanvuoret on Karpaattien vuoriston jatke Tonavan eteläpuolella Kaakkois-Euroopassa, Balkanin niemimaan koillisosassa. Vuoristo on noin 600 kilometrin pituinen, sen keskikorkeus on 900 metriä ja leveys 19–32 kilometriä. Se ulottuu Serbian itäosista keskisen Bulgarian poikki Mustallemerelle. Se on syntynyt vain muutamia miljoonia vuosia sitten ja sitä kutsutaan nuoreksi poimuvuoristoksi.
Vuoristo on syntynyt, kun Afrikan laatta on työntynyt Euraasian laatan alle.
Bulgarian puolella korkein huippu on Botev, joka on 2 376 metriä korkea.


title: Christina Applegate

text: Christina Applegate (25. marraskuuta 1971 Hollywood, Kalifornia) on yhdysvaltalainen näyttelijä. Hän näytteli Kelly Bundya komediasarjassa "Pulmuset" vuosina 1987–1997.


title: Christina Applegate

text: Applegate syntyi Hollywoodissa. Hänen isänsä oli Robert W. Applegate, tuottaja, ja hänen äitinsä oli Nancy Lee Priddy, joka oli laulaja ja näyttelijä. Parhaiten hänet tunnetaan kymmenvuotisesta roolistaan Kelly Bundyna komediasarjassa "Pulmuset".


title: Christina Applegate

text: Applegate lopetti opiskelunsa 17-vuotiaana keskittyäkseen näyttelemiseen. "Pulmusten" päättyessä vuonna 1997 Applegate näytteli uudessa televisiosarjassa "Jesse", joka oli nimetty hänen roolihahmonsa mukaan. Hän näytteli myös pienen roolin sarjassa "Frendit" Rachelin Amy-siskona, josta hän voitti Emmy-palkinnon. Hänen tähdittämiään elokuvia ovat muun muassa "", "Huippunäkymät" ja "Radalla".


title: Christina Applegate

text: Vuonna 2006 Applegate esiintyi Jessica Simpsonin ”A Public Affair” -musiikkivideolla. Hän on ollut myös The Pussycat Dollsin vieraileva jäsen.


title: Christina Applegate

text: Applegate on toiminut rintasyöpäjärjestön puheenjohtajana. Hän kannattaa eläinten oikeuksia ja PETA-järjestöä. Hänen huumeongelmista kärsinyt poikaystävänsä Lee Grivas kuoli heinäkuussa 2008.


title: Christina Applegate

text: Elokuun alkupuolella 2008 Applegate ilmoitti sairastavansa rintasyöpää. "The Ellen DeGeneres Show’ssa" hän kertoi rintasyövästään ja siitä selviytymisestä.


title: Christina Applegate

text: Vuonna 2009 People-lehti nimesi Applegaten maailman kauneimmaksi henkilöksi.


title: Hannah ja sisaret

text: Hannah ja sisaret () on vuonna 1986 ensi-iltansa saanut romanttinen komedia, jonka on ohjannut Woody Allen. Elokuva kertoo yhden suurperheen yhteenkietoutuneista tarinoista vuoden ajalta kahden kiitospäiväaterian välissä. Elokuvan pääosia esittävät Mia Farrow Hannahina sekä Barbara Hershey ja Dianne Wiest tämän sisarina.


title: Hannah ja sisaret

text: "Hannah ja sisaret" on lipputuloissa mitattuna Allenin menestynein elokuva. Pohjois-Amerikassa se on tuottanut yhteensä 41 miljoonaa dollaria, tosin otettaessa inflaatio huomioon "Annie Hall" ja "Manhattan" ovat olleet tuottoisampia.


title: Hannah ja sisaret

text: "Hannah ja sisaret" oli ehdolla seitsemässä Oscar-palkintokategoriassa. Se voitti niistä kolme, kun Michael Caine palkittiin parhaasta miessivuosasta, Dianne Wiest naissivuosasta ja Woody Allen alkuperäisestä käsikirjoituksesta. Oscarien lisäksi elokuva on saanut kaksi BAFTA-palkintoa ja parhaan draamaelokuvan Golden Globen.


title: Hannah ja sisaret

text:
"The New York Timesin" kriitikot valitsivat "Hannah’n ja sisaret" vuonna 2004 yhdeksi kaikkien aikojen tuhannesta parhaasta elokuvasta maailmassa.
Ehdokkaana:


title: Hannah ja sisaret

text: Ehdokkaana:


title: Immuunijärjestelmä

text: Elimistön puolustusjärjestelmä eli immuunijärjestelmä torjuu vieraita taudinaiheuttajia, esimerkiksi viruksia ja bakteereja. Siihen kuuluvat imusuonisto, imusolmukkeet, kateenkorva, perna, ohutsuolessa olevien sykkyräsuolien alueet (ns. Peyerin levyt), kitarisat, umpisuoli ja punainen luuydin. Puolustusjärjestelmä voidaan jakaa luonnolliseen eli synnynnäiseen vastustuskykyyn () ja hankittuun eli adaptiiviseen vastustuskykyyn ().


title: Immuunijärjestelmä

text: Termi "immuuni" on peräisin latinan kielen adjektiivista "immunis" eli ’vapaa jostakin’.


title: Immuunijärjestelmä

text: Luonnollisen eli synnynnäisen puolustusjärjestelmän osia ovat elimistön yleispuolustuskeinot: tulehdusreaktio, komplementti ja syöjäsolut eli fagosyytit. Kudosten yleispuolustuskeinoja ovat pintakudos, limakalvo, matala pH sekä tietyt entsyymit ja eritteet. Luonnollinen vastustuskyky ei muodosta muistijälkiä, joten se reagoi aina samalla tavalla elimistöön kohdistuvia hyökkäyksiä vastaan. Luonnollinen vastustuskyky on yleensä ensimmäinen taudinaiheuttajien kohtaama puolustusjärjestelmä, joten sen tarkoituksena on reagoida nopeasti. Luonnollisen vastustuskyvyn osat tunnistavat vieraita molekyylirakenteita vain karkeasti. Ne pystyvät esimerkiksi erottamaan tietyt bakteerien soluseinän rakenteet, sokerirakenteet ja lipopolysakkaridit elimistön omien kudosten rakenteista.


title: Immuunijärjestelmä

text: Hankittu eli adaptiivinen vastustuskyky on selkärankaisilla esiintyvä, synnynnäistä vastustuskykyä tehokkaampi ja hienovaraisempi järjestelmä, jonka pääpiirre on taudinaiheuttajien "muistaminen". Hankittu vastustuskyky perustuu B-solujen tuottamiin vasta-aineisiin ja T-soluihin, joita on kahdentyyppisiä: tappaja-T-soluja ja auttaja-T-soluja. B- ja T-solut ovat imusoluiksi kutsuttuja erikoistuneita valkosoluja. B-soluihin perustuvaa puolustusjärjestelmää kutsutaan "humoraaliseksi" eli "vasta-ainevälitteiseksi vastustuskyvyksi" ja T-soluihin perustuvaa järjestelmää "soluvälitteiseksi vastustuskyvyksi".


title: Immuunijärjestelmä

text: Kun hankittu puolustusjärjestelmä kohtaa uuden antigeenin eli vierasperäisen rakenteen, se muodostaa kyseiseen rakenteeseen erikoistuneita muistisoluja. Jos sama taudinaiheuttaja hyökkää uudestaan elimistön kimppuun, muistisolut aktivoituvat ja tuhoavat sen aiempaa nopeammin. Jokaiselle ihmiselle ja eläimelle näin muodostuu elämän myötä yksilöllinen puolustusjärjestelmä.


title: Immuunijärjestelmä

text: Psykososiaalinen stressi vähentää erään tutkimuksen mukaan merkittävästi syöpäpotilaiden luonnollisten tappajasolujen määrää.


title: Immuunijärjestelmä

text: Oikein toimiessaan puolustusjärjestelmä tuhoaa valkosolujen vasta-aineiden avulla elimistöön tunkeutuneet taudinaiheuttajat. Puolustusjärjestelmä myös muistaa torjumansa taudinaiheuttajat erityisten "muistisolujen" avulla, minkä ansiosta aikaisemmin kohdattujen taudinaiheuttajien aiheuttamat tartunnat saadaan seuraavilla kerroilla torjuttua nopeammin ja torjuttuja taudinaiheuttajia vastaan kehittyy immuniteetti (ks. vesirokko). Myös rokotteet perustuvat muistisolujen toimintaan. Osa taudinaiheuttajista voi kiertää puolustusjärjestelmän muistin geenimuutosten avulla. Immuunijärjestelmä ei välttämättä tunnista aiemmin kohdatun taudinaiheuttajan, esimerkiksi viruksen tai bakteerin, muuntunutta muotoa samaksi taudiksi, ja tauti iskee uudelleen, kun elimistö altistuu tartunnalle (ks. influenssa). Joskus puolustusjärjestelmä saattaa myös hyökätä elimistön hyödyllisiä osia vastaan. Tällöin kyseessä on autoimmuunisairaus.


title: Karhukankaan rautatieasema

text: Karhukankaan rautatieasema () on Suomen rataverkon liikennepaikka Pohjanmaan radalla. Liikennepaikka sijaitsee Ylivieskan kaupungin alueella Iso-Kähtäväjärven itärannalla, noin yhdeksän kilometriä etelään Ylivieskan rautatieasemalta, ja sen etäisyys Helsingin päärautatieasemalta on 621,5 ratakilometriä mitattuna Haapamäen ja Seinäjoen asemien kautta. Liikennepaikka on nimetty läheisen kohouman mukaan.


title: Karhukankaan rautatieasema

text: Karhukankaan liikennepaikka rakennettiin junakohtauspaikaksi Pohjanmaan radan sähköistys- ja turvalaitetöiden yhteydessä 1970-luvun lopussa. Liikennepaikkaa ohjataan kaukokäytöllä Seinäjoella sijaitsevasta liikenteenohjauskeskuksesta käsin. Ratapiha käsittää kaksi raidetta, pääraiteen sekä sen itäpuolella olevan sivuraiteen. Liikennepaikalla ei ole kaupallisia henkilö- tai tavaraliikenteen pysähdyksiä. Varsinaista asemarakennusta ei ole, ainoastaan laitetila.


title: Karhukangas

text: Karhukangas voi tarkoittaa:


title: Pontypool

text: Pontypool () on kylpylä- ja yliopistokaupunki Cardiganinlahden rannalla Walesissa. Se on hieman alle asukkaan kaupunki eteläisessä Walesissa. Se sijaitsee Afon Llwyd -joen varrella ja on nykyisin osa Torfaenin hallintoaluetta. Vaikka kaupunki sijaitseekin Etelä-Walesin hiiliesiintymien laitamilla, sitä pidetään teollisuuskaupunkina siellä ennen esiintyneen rauta- ja terästeollisuuden, hiilikaivostoiminnan ja kattavan rautatieverkoston vuoksi. Nykyisin kaupunki on lähinnä lähialueiden kuten Cwmbranin ja Newportin työvoiman asuinaluetta.


title: Kretiinit

text: Kretiinit on suomalainen ramopunk- ja punk rock -yhtye. Se on perustettu Kemissä vuonna 2003. Yhtye on ottanut vahvasti vaikutteita Ne Luumäet-, Klamydia- ja Ramones-yhtyeiltä.


title: Amrapuu

text: Amrapuu ("Spondias mombin") on hedelmäpuu, joka kasvaa villinä Etelä-Amerikassa ja villiintyneenä monin paikoin Afrikassa, Intiassa ja Indonesiassa. Sen mangoa muistuttavia hedelmiä käytetään ravinnoksi ja lehtiä lääkinnällisiin tarkoituksiin.


title: Amrapuu

text: Amrapuun lehdet muodostuvat vastakkaisista lehdyköistä, joita on pariton määrä, yleensä 9-19 kappaletta. Puu varistaa lehtensä helmi-maaliskuussa. Kaarna on harmaata. Puuta voi lisätä oksapistokkaista, joten se on suosittu pensasaitojen laji.


title: Hominini

text: Hominini on "Homininae"-alaheimon tribus. Siihen kuuluvat ihmislajit ja simpanssit sekä niiden edesmenneet esi-isät.


title: Riihimäki–Tampere-rata

text: Riihimäki–Tampere-rata on Suomen rataverkkoon kuuluva päärataosuus Riihimäeltä Hämeenlinnan ja Toijalan kautta Tampereelle. Rataosan pituus on noin 116 kilometriä, se on kauko-ohjattua ja sähköistettyä kaksiraiteista rataa, joka on varustettu junien automaattisella kulunvalvonnalla (JKV). Rataosalla suurin sallittu nopeus on henkilöjunille 200 km/h ja tavarajunille 120 km/h.


title: Rey Mysterio

text: Óscar Gutiérrez Rubio (s. 11. joulukuuta 1974 San Diego, Kalifornia, Yhdysvallat) on meksikolais-yhdysvaltalainen showpainija, joka tunnetaan esiintyjänimellä Rey Mysterio. Aiemmin hänestä on käytetty myös nimiä Colibri, Super Niño ja Rey Mysterio Jr. Mysterio painii nykyään Lucha Underground-nimisessä brändissä lähdettyään WWE:stä vuonna 2014.


title: Rey Mysterio

text: Rey Mysterion maailmanmestaruutta pidettiin eräänlaisena tuhkimotarinana, koska hän kaatoi monia kovia nimiä, kuten "maailman vahvimman miehen" Mark Henryn. ECW:n One Night Standissa Mysterio säilytti maailmanmestaruutensa oteltuaan lajin eläimellisimpänä painijana pidettyä Sabua vastaan tasapelin.


title: Rey Mysterio

text: Rey on n. 168-senttinen ja 79-kiloinen, mutta painii raskaassa sarjassa. Hän painii maski päässään imagonsa vuoksi. Hän teki ensiesiintymisensä 30. huhtikuuta 1989.


title: Rey Mysterio

text: 619 (six-one-nine) on Mysterion lopetusliike. Liike on saanut nimensä Reyn kotikaupungin, San Diegon suuntanumerosta, joka on 619. 619 tapahtuu yleensä näin: vastustaja potkaistaan köysiin, juostaan köysiä päin, otetaan köysistä kiinni ja heilautetaan jalat vastustajan kasvoihin ja joskus sen jälkeen noustaan köysille, hypätään niskan päälle, pyöräytetään ja selätetään. Joskus (jos vastustaja jää makaamaan selälleen maahan) Rey hyppää mahalleen vastustajan päälle. Reyn uudet 619-liikkeet ovat The 619 Senton ja The 619 splash Pin.


title: Rey Mysterio

text: Hän harjoitteli hänen setänsä kanssa, joka paini nimellä Rey Mysterio. Hän debytoi 30. huhtikuuta, 1989 14-vuotiaana. Oikeastaan hän oli liian nuori saadakseen lupaa, mutta täytäntöönpano oli yleensä hidasta. Hän aloitti feudin Psicosiksen kanssa käyttämällä nimeä Colibri. Monien vuosien feudi loppu lopulta, kun Mysterion ura siirtyi USA:aan. Kun hän täytti 18 vuotta hänen setänsä antoi Gutierrezille nimen Rey Misterio, Jr. Tämän jälkeen hänellä ja sedällään oli feudi Juventud Guerran ja hänen isänsä Fuerza Guerran kanssa Asistencia Asesorìa y Administraciónissa.


title: Rey Mysterio

text: 1995 vuonna Mysterio debytoi ECW:ssä voittamalla Psicosiksen. Tämä ottelu oli heidän ensimmäinen merkityksellinen amerikkalainen showpainiottelunsa. Mysterio ja Psicosis ottelivat suositun ja brutaali American Death -ottelun November to Rememberissä, jonka Mysterio voitti.


title: Rey Mysterio

text: 1996 Mysterio siirtyi WCW:ään. Hän debytoi WCW:n The Great American Bashissa. Hänellä oli vastassa Dean Malenko Cruiserweight mestaruudesta, missä Malenko säilytti mestaruutensa. Bash at the Beachissa hänellä oli vastassaan Psycosis ykkös haastaja matsi, jonka voitti Mysterio ja hänet julistettiin Cruiserweightin # 1 haastajaksi. Seuraavan yön Monday Nitrossa Mysterio voitti Malenkon ja hänen Cruiserweight mestaruuden, mutta hävisi vyönsä 27. lokakuuta Halloween Havocissa Malenkolle. Tämän jälkeen hän aloitti feudin The Último Dragonin kanssa. World War 3. oli matsi Mysterio vs. Último Dragon J-Crown mestaruudesta, jonka Dragon voitti pysyen mestarina. Vuoden 1997 alussa, Mysteriolla oli feudi Prince Iaukean kanssa World Television mestaruudesta. Mysterio haastoi Iaukean SuperBrawl VII:n, joka taistellaan mestaruudesta, mutta hävisi ottelun Lord Steven Regalin tultua pieksämään Mysterion. Uncensoredissa heillä oli revanssi, mutta Mysterio hävisi ottelun. 1997 Halloween Havocissa oli Title vs. Hair matsi Eddie Guerreron kanssa, jonka Mysterio voitti ja voitti myös Cruiserweight mestaruuden. 10. marraskuuta Nitrossa Mysterio hävisi mestaruuden Eddy Guerrerolle. Hän kuitenkin sai revanssin World War 3., mutta hävisi matsin. 15. tammikuuta, 1998 WCW:n Thunderissa Mysterio voitti Juventudin ja näin hänet julistettiin jo kolminkertaiseksi Cruiserweight mestariksi, mutta jo 8. päivän päästä Souled Outissa Chris Jericho voitti mestaruuden. Tämän jälkeen Jericho jatkoi Mysterion pieksämistä ja tämä johti Mysterion jäämään puolen vuoden ajaksi sivuun. Bash at the Beachissa Mysterio palasi ja voitti Jerichon. Myöhemmin samana vuonna Mysterio liittyi Latino World Orderiin, vaikka ensikisi vastustikin tätä. Vuoden 1999 SuperBrawl IX:ssä oli matsi Hair vs. Mask, jonka voitti Kevin Nash. Mysterio joutui riisumaan maskinsa. Matsin jälkeen Mysterio soitti sedälleen ja kertoi tapahtumasta. Uncensoredissa Mysteriolla oli vastassaan Kevin Nash, joka voitti Mysterion Lex Lugerin avustuksella. Seuraavan yön Nitrossa Mysterio julistettiin nelinkertaiseksi Cruiserweight mestariksi voittamalla Billy Kidman. Kaksi viikkoa myöhemmin Kidman ja Mysterio liittoutuivat ja voittivat Chris Benoitin ja Dean Malenkon WCW World Tag Team mestaruudet. 19. huhtikuuta Mysterio hävisi Cruiserweight mestaruuden Fatal 4-Way matsissa Psycosikselle ja saman vuoden Slamboreessa Mysterio ja Kidman hävisivät WCW World Tag Team mestaruudet Ravenille ja Perry Saturnille. Ennen tätä hän voitti viidennen kerran Cruiserweight mestaruuden. 19. elokuuta Mysterio hävisi vyönsä Lenny Lanelle WCW: Thunderissa. 18. lokakuuta Mysterio ja hänen pitkä aikainen kaverinsa Konnan voittivat World Tag Team mestaruudet Booker Tltä ja Stevie Raylta, mutta jo kuuden päivän päästä he hävisivät mestaruudet Booker Tlle ja Stevie Raylle. 26. maaliskuuta, 2001 Mysterio ja Kidman voittivat Cruiserweight Tag Team mestaruudet Elix Skipperiltä ja Kid Romeolta, mutta mestaruudet lakkautettiin samana päivänä.


title: Rey Mysterio

text: Mysterio paini vähän aikaa X Wrestling Federationissa eli XWF:ssä ja Consejo Mundial de Lucha Libressä eli CMdLL:ssä Meksikossa ilman maskia.


title: Rey Mysterio

text: 2002 kesäkuussa Mysterio solmi sopimuksen WWE:n kanssa ja nimi muuttui Rey Mysterioksi ilman Jr. päätettä. Ennen ensiesiintymistä Vince McMahon pyysi Mysteriota taas käyttämään maskia otteluissa. Hän teki debyyttinsä 25. heinäkuuta, 2002 SmackDown brändissä Chavo Guerreroa vastaan voittamalla hänet. Piakkoin hän liittyi John Cenaan ja Edgeen, jotka feudasi The Un-Americansien kanssa. Mysterio alkoi feudata Kurt Anglen kanssa. SummerSlamissa mysteriö otteli Anglen kanssa tavallisessa matsissa, mutta hävisi luovutuksella Kurtin raakaan ankle lockiin. Mysterio ja Edge muodostivat tag teamin ja pääsivät No Mercyyn haastamaan Kurt Anglen ja Chris Benoitin ensimmäisistä WWE Tag Team mestareista, mutta Angle ja Benoit voittivat matsin. 24. lokakuuta Mysterio ja Edge voittivat Los Guerrerosit ja olivat näin ollen ykkös haastajia WWE Tag Team mestaruuksista. 7. marraskuuta he voittivat Tag Team mestaruudet, mutta pitelivät niitä vain 12 päivää, kunnes hävisivät Triple Threat Tag Team -ottelussa Los Guerreroseille. Myös entiset Tag Team mestarit Angle ja Benoit olivat matsissa. Mestaruuksien häviämisen jälkeen heidän tiet erosivat toisistaan.


title: Rey Mysterio

text: 6. maaliskuuta, 2003 Rey voitti Tajirin ja Jamie Noblen triple threat matsissa ja sai Cruiserweight mestaruus mahdollisuuden WrestleMania XIX:n Matt Hardyä vastaan. Mysterio kumminkin hävisi WrestleManiassa, koska Shannon Moore sekaantui otteluun. Backlashissä Rey otteli The Big Showta vastaan häviämallä alle neljässä minuutissa. 22. toukokuuta SmacDownissa Mysterio voitti Shannon Mooren ja Crash Hollyn eliminointi handicap ottelussa tullakseen ykkös haastajaksi Cruiserweight mestaruudesta. 5. kesäkuuta Mysterio voitti Cruiserweight mestaruuden Matt Hardyltä. 25. syyskuuta SmackDownissa Rey hävisi mestaruutensa Tajirille. No Mercyssä heillä oli matsi Tajirin mestaruudesta, mutta Rey hävisi Tajirin huijattua matsissa. 30. joulukuuta Rey voitti Cruiserwight mestaruuden Tajirilta. Royal Rumblessa Mysterio puolusti mestaruuttaan Jamie Noblea vastaan voittamalla tämän. No Way Outissa Rey hävisi Chavolle mestaruuden.


title: Rey Mysterio

text: WrestleMania XX:ssä Rey osallitstui Cruiserweight Open otteluun Chavo Guererron mestaruudesta, mutta Chavo säilytti mestaruuden. 18. maaliskuuta SmackDownissa Mysterio voitti Gauntlet ottelun ja ansaitsi WWE mestaruus ottelun hänen ystäväänsä Eddie Guerreroa vastaan. Myöhemmin samana iltana Rey hävisi Eddielle päätapahtumassa WWE mestaruudesta. Judgement Dayssä hän liittoutui tulevaisuuden partnerin Rob Van Damin kanssa ja voittivat The Dudley Boyzit. 17. kesäkuuta Rey voitti jälleen Cruiserweight mestaruuden. Se oli hänelle jo kahdeksas kerta ja kolmaskerta WWE uran aikana. The Great American Bashissa Rey puolusti mestaruuttaan onnistuneesti Chavo Guerreroa vastaan. 29. heinäkuuta Mysterio hävisi mestaruuden Spike Dudleylle, joka oli juuri kääntynyt "heeliksi". Survivor Seriesissä oli nelin matsi Cruiserweight mestaruudesta, missä Spike säilytti mestaruuden. Ottelussa oli mukan Dudleyn ja Reyn lisäksi Chavo ja Reyn pitkäaikainen kaveri Billy Kidman.


title: Rey Mysterio

text: Survivor Seriesin epäonnistumisen jälkeen Rey ja Rob Van Dam perustivat oman tiimin. 9. joulukuuta SmackDown!:ssa Rey ja RVD voittivat WWE Tag Team mestaruudet René Dupreélta ja Kenzo Suzukilta. Armageddonissa he puolustivat entisiä mestareita vastaan onnistuneesti. 13. tammikuuta Rey ja RVD hävisivät mestaruudet The Basham Brotherseille ja RVD loukkaantui. No Way Outissa Rey voitti Tag Team mestaruudet takaisin Eddie Guerreron kanssa. WrestleMania 21:ssä ei nähty WWE Tag Team mestaruus ottelua sen sijaan Rey ja Eddie ottelivat toisiaan vastaan, minkä Rey voitti. 21. huhtikuuta SmackDown!ssa MNM veivät Reyn ja Eddien mestaruudet. SummerSlamissa Mysterio otteli Guerreroa vastaan ladder matsissa. Rey voitti matsin lopulta. Tämän jälkeen hänellä oli feudi JBL:än kanssa. No Mercy:ssä Mysterio otteli häntä vastaan ja hävisi. 13. marraskuuta Eddie oli löydetty kuolleena hotelli huoneestaan Samana iltana WWE Super Show’ssa, missä Mysterio piti tunteellisen puheen Eddiestä. Hän jopa riisui maskinsa, mutta kukaan ei nähnyt hänen kasvojaan. Mysterio oli Survivor Seriesin päätapahtumassa Team SmackDown!ssa, johon kuuluivat Reyn lisäksi Randy Orton, Bobby Lashley, Batista ja JBL, jotka voittivat Team RAW:n johon kuuluivat: Shawn Michaels, Kane, The Big Show, Carlito ja Chris Masters. 13. joulukuuta Mysterio ja World Heavyweight mestari Batista voittivat WWE Tag Tem mestaruudet MNM:ltä. Armageddonissa Mysterio ja Batista ottelivat World Tag Team mestareita The Big Show’ta ja Kanea vastaan. Show ja Kane voittivat ottelun. 30. joulukuuta SmackDown!ssa Rey ja Batista hävisivät Tag Team mestaruudet MNM:lle, jotka saivat apua Mark Henryltä. Vuoden 2006 alussa Mysterio osallistui Royal Rumble-tapahtumaan, voittaen koko ottelun eliminoimalla viimeisenä Randy Ortonin. Samalla Rey teki kehässäoloennätyksen 62 minuuttia 12 sekuntia


title: Rey Mysterio

text: Rey ja Chavo Guerrero olivat pitkään hyviä ystäviä, mutta Chavo piti Reytä mielestään liian Guerrerona ja nämä riitaantuivat. Rey ja Chavo olivat ottelemassa, mutta edesmenneen Eddie Guerreron vaimo, Vickie Guerrero tuli väliin ja yritti saada heidät sopimaan. Tämä ei tosin tuottanut tulosta ja niinpä he jatkavat edelleen riitaansa. Chavo haastoi Reyn "I Quit" -matsiin, jonka Rey hävisi. Ottelussa Rey kiipesi tukiputkea ylöspäin, Chavo kuitenkin nappasi ja käänsi Reyn siitä pää alaspäin, joten hän jäi polvistaan roikkumaan putkeen.Chavo alkoi lyödä Reyn polvea terästuolilla ja Reyllä ei ollut muuta mahdollisuutta kuin luovuttaa. Rey palasi sairausloman jälkeen SmackDowniin.Reyn sopimus tosin päättyi samoihin aikoihin,kun hän palasi sairauslomaltaan. Hänen huhuttiinkin siirtyvän kilpailevaan federaatioon TNA:han, mutta siihen siirtyminen ei ollut todennäköistä, sillä Rey kertoi palaavansa WWE:ehen, jotta saisi ottaa vielä yhden ottelun Chavo Guerreroa vastaan ja jäisi vielä painimaan kauemmaksi aikaa. Rey Mysterio palasi Mexicossa pidetyssä Smackdownissa ennen Summerslam-PPV:tä, mutta Reyta esittikin hänen ex-ystävä Chavo Guerrero.


title: Rey Mysterio

text: WWE SummerSlam tapahtumassa tapahtui kauan odotettu Rey Mysterion comeback kymmenen kuukauden tauon jälkeen. Reylle oli määrätty ottelu Chavo Guerreroa vastaan. Hopeamaaliin sonnustautunut Rey tuli kehään suurten hurrausten saattelemana ja Chavo sai osakseen halveksuntaa. Chavo yritti vahingoittaa Reyn vasenta polvea toistamiseen, mutta vihdoin kolmannen 619-liikkeen jälkeen Rey lopulta otti Chavosta voiton ja poistui nilkuttaen kehästä.


title: Rey Mysterio

text: Rey siirtyi RAW:iin WWE Draft tapahtumassa, jossa useat supertähdet tulevat siirretyksi toiseen brändiin. Reyn saatua tietää että hän on nyt RAW:ssa hän meni kättelemään kehässä seisovaa Triple H:ta. Seuraavana maanantaina RAW:ssa Mysterion toivotti tervetulleeksi Santino Marella, tämän puhuessaan Rey:lle ilkeästi, Rey vastasi tähän 619 liikkeellään.


title: Rey Mysterio

text:
Rey otteli Unforgivenissä World Heavyweight Championship Scramble:ssä Kanea, Batistaa, JBL:ää ja yllättäen mukaan tullen Chris Jerichoa vastaan. Rey tuli kehään neljäntenä mutta ei yltänyt ihan mestaruuteen jonka vei yllättäen Jericho. Seuraavassa erikoistapahtumassa eli No Mercyssa Reylla oli ottelu Kanea vastaan mutta Kane hylättiin tuolin käytön vuoksi. Rey Mysterio pääsi Intercontinental finaaliin, mutta hävisi CM Punkille Armageddonissa. Rey karsiintui Elimination Chamber matsiin voittamalla William Regalin. Mysterio hävisi Elimination Chamber matsin eliminoitumalla viimeisenä. Chamberin ja World Heavyweight Championshipin voitti Edge. Wrestlemania XXV:ssä Mysterio esiintyi Dark Knight - Elokuvasta tuttuna Jokerina ja voitti JBL:än 21 sekunnissa jonka myötä hän nousi Intercontinental mestariksi. 12. huhtikuuta WWE:n Draft tilaisuudessa Mysterio siirti takaisin SmackDowniin.
Judgenment day:ssa Rey Mysterio voitti Chris Jerichon ja säilytti Intercontinental mestaruutensa.Extreme rules tapahtumassa Mysteriolla oli no hold barred match jälleen Chris Jerichoa vastaan.Mysterio kuitenkin hävisi ensin Jerichon revittyä hänen maskinsa irti ja selättämällä. The Bashissa Rey voitti mestaruuden takaisin maski vs. mestaruus matsissa.Night Of Champions-tapahtumassa Mysteriolla oli IC-Mestaruus ottelu Dolph Zigleriä vastaan mutta Rey voitti ja sai pitää IC-Mestaruuden.summerslam-tapahtumassa Rey otteli taas zigleriä vastaan. Mysterio voitti tiukan matsin. Mysterion oli tarkoitus puolustaa IC titteliään Ziggleriä vastaan Breaking Point ottelussa, mutta rey kärähti huumeista ja hänelle määrättiin 30 päivän painikielto. Rey joutui häviämään IC tittelin John Morrisonille. Rey:tä odotetaan takaisin kehään syyskuun lopussa. Rey Mysterio ja Rawista SmackDowniin siirtynyt Batista haastoi Unified Tag Team Championit Big Show’n ja Chris Jerichon mestaruusotteluun.
Mutta hävisivät tiukan ottelun Big Shown lyötyä Mysteriota päähän.Bragging Rightsissa Mysteriolla oli mahdollisuus voittaa raskaan sarjan maailmanmestaruus. Matsissa muut olivat CM Punk, Batista ja raskaansarjan maailmanmestari Undertaker. Undertaker kuitenkin voitti matsin selättämällä Batistan. Survivor Seriesissä Mysterio kohtasi Batistan Rey teloi Batistan niin pahasti että tuomari joutui keskeyttämään ottelun.


title: Rey Mysterio

text:
Smackdownin uudenvuoden päivänä Mysterio otteli Beat the Clock challengessa ja voitti ottelunsa Chris Jerichoa vastaan. Myöhemmin illalla Mysterio häiritsi Batistan ja R-Truthin välistä ottelua ja näin Rey voitti Beat the Clock Challengen. Kuitenkin Smackdownin konsultti Vickie Guerrero ilmoitti, että Mysterio kohtaa ensi viikolla Batista ykköshaastajuudesta. Ottelu päättyi kuitenkin tuloksettomaan kun Undertaker ilmaantui. Seuraavalla viikolla Mysterio kohtasi Batistan uudelleen tällä kertaa Steel Cage-ottelussa. Batista hallitsi suurimman osan, mutta Mysterio voitti, kun potkaisi häkin oven Batistaa päin ja näin Rey pääsi koittamaan World Heavyweight Championin voittoa Royal Rumblessa 31.1.10.
Rey Hävisi Undertakerille saatuaan Last Riden. Rey pääsi taas koittamaan voittaa World Heavyweight Championin Elimination Chamberissa Helmikuussa 2010. Reyn selätti John Morrison. Rey voitti Luke Gallowsin yhdessä Friday Nightissä.Viikkoja myöhemmin CM Punk haastoi Reyn matsiin.Matsi olisi wrestlemaniassa 26.Lopulta Rey suostui.
Mutta loppujen lopuksi Rey otteli Luke Gallowsia vastaan muutama päivä ennen Wrestlemaniaa ja ehtoina oli:Jos Rey vottaisi ottelu Wrestlemaniassa olisi Street fight ja jos Gallows voittaisi Reyn pitäisi liittyä CM Punkin aloittamaan Streittari yhteisöön jos hän häiviäisi Wrestlemaniassa. Rey kuitenkin hävisi Gallowsille Punkin häirittyä ottelua.Wrestlemaniassa Rey voitti 619 avulla Punkin ja ei joutunut liittymään streittari yhteisöön.Extreme rulesissa Rey otteli Punkkia vastaan jossa Punk kuitenkin voitti koska naamioitunut mies(Joey Mercury)sekaantui otteluun ja näin Punk säilytti hiuksensa.Over of the limitissä oli pelissä Punkin tukka ja Reyn streittari sopimus.Rey voitti ottelun ja Punk menetti hiuksensa. Seuraavana perjantaina Smackdownissa Rey otteli Undertakeria vastaan, jossa voittaja pääsee Fatal 4 Way tapahtumaan nelinotteluun. Mysterio hävisi ottelun, kun hän yritti Moonsaultia, mutta Undertaker käänsi siitä Tombstone Piledriverin.
Seuraavalla viikolla ilmoitettiin Undertakerin joutuneen vegetatiiviseen tilaan ja näin järjestettiin 20-men battle royal. Mysterio voitti, kun hän eliminoi Kanen. Seuraavina viikkoina Kane syytti Jack Swaggeriä, Big Showta, CM Punkia ja Reytä. Mysterio joutuikin Chokeslamin ja Tombstonen uhriksi. Tapahtumassa Rey voitti raskaan sarjan maailmanmestaruuden, kun Kane häiritsi ottelua. 18.7.2010 Money In The Bank -tapahtumassa, uusinta-ottelussa Rey voitti Jack Swaggerin toisen kerran, mutta ei ehtinyt olla mestari kauan. Heti ottelun jälkeen, Kane ilmestyi paikalle juuri voittamansa Money in the bank -salkkunsa kanssa (salkulla voi lunastaa itselleen mestaruusottelun milloin vain 12 kuukauden sisällä). Ottelu käynnistyi saman tien ja Kane voitti mestaruuden huonossa kunnossa olleelta Mysteriolta hetkessä tekemällä ensin Chokeslamin ja sitten Tombstone Pilledriverin. Mysterio sai uusintaottelun Kanea vastaan SummerSlamiin voittamalla Swaggerin "2 out of 3 falls" matsissa. Mysterio kuitenkin epäonnistui voittamaan Kanen SummerSlam:ssa. Seuraavassa SmackDown:ssa Alberto Del Rio tuli keskeyttämään Reyn puheen. Tästä seurasi heidän välilleen illan pääottelu jonka Del Rio voitti yllättäen luovutuksella.


title: Rey Mysterio

text:
27. elokuuta Smackdownissa hän hävisi No Disqualification matsissa Kanelle ja tämän jälkeen joutui Alberto Del Rion hyökkäyksen kohteeksi joka vahingoitti jo valmiiksi loukkaantunutta Mysterion vasenta kättä jolloin hän joutui hetkellisesti sairauslomalle. Tämä johti Mysterion ja Del Rion välisen feudin kasvamiseen entisestään. Mysterio palasi Smackdownin ensimmäisessä jaksossa SyFy kanavalla ja yritti hyökätä Del Rion kimppuun ja iski 619 liikkeen Del Rion kehäkuuluttajalle Del Rion karattua kehästä. 8. lokakuuta Smackdownissa Mysterio voitti Del Rion ja lopetti tämän voittoputken. 15. lokakuuta hän voitti Cody Rhodesin jolloin hänestä tuli toinen jäsen Smackdownin tiimiin Bragging Rights tapahtumaan. 22. lokakuuta Mysterio voitti Big Show’n ja Kofi Kingstonin kanssa The Mizin, Sheamusin ja Ezekiel Jacksonin brändien (Rawin ja Smackdownin) välisessä kuuden miehen tag team ottelussa. Bragging Rights tapahtumassa Mysterio joutui poistumaan kesken ottelun Alberto Del Rion hyökättyä hänen kimppuunsa. Hän kuitenkin palasi auttaamaan Edgeä joka olisi ollut viimeinen jäljellä oleva Smackdown tiimistä. He saivat eliminoitua CM Punkin, Ezekiel Jacksonin ja The Mizin ja veivät Bragging Rights voiton toisen kerran Smackdownille. Sen jälkeen hän osallistui Smackdownissa Triple Threat ykköshaastajuus matsiin Edgeä ja Alberto Del Rioa vastaan Kanen World Heavyweight mestaruudesta Survivor Series (2010) tapahtumassa. Ykköshaastajuus matsin voitti kuitenkin Edge, kun hän teki Spearin Del Riolle, jonka olkapäillä Mysterio oli.
Tämän jälkeen Rey ja Del Rio jatkoivat feudiaan ja sopivat Survivor Seriesiin Traditional Survivior Series Elimination ottelun. Team Mysterioon kuului Mysterion lisäksi Big Show, Kofi Kingston, MVP ja Chris Masters. Team Del Rioon kuului Del Rion lisäksi Drew McIntyre, "Dashing" Cody Rhodes, Jack Swagger ja Tyler Reks. Ottelussa Team Mysterio voitti, kun Mysterio teki 619:n ja Big Show Chokeslamin. Del Rio olisi kuulunut vielä otteluun, mutta Big Show tyrmäsi hänet ottelun aikana ja näin ei voinut Del Rio jatkaa.
Seuraavalla viikolla Mysterio puhui World Heavyweight Championista ja Del Rio tuli ja he alkoivat puhua Mysterion murtuneesta kädestä ja terästuoleista. Tämä johti otteluun :ssä ja se tulisi olemaan Tuolit ottelu. Kuitenkin Smackdownin GM Theodore Long ilmoitti että TLC:ssä tulisi olemaan Fatal 4 Way TLC ottelu Kanen, Edgen; Del Rion ja Mysterion välillä. Tapahtumassa ottelun voitti Edge. Mysterio ja Del Rio jatkoivat vieläkin kiistaansa ja heidän välinen feudi kulminoitui Smackdownissa "2 out out of 3 falls" otteluun. Del Rio voitti kun Rion kehäkuuluttaja tarttui Mysteriota jalasta kehän ulkopuolella ja hänet uloslaskettiin. Ottelun jälkeen Mysterio purki turhautumistaan Ricardo Rodriguesiin (Del Rion kehäkuuluttaja) ja teki tälle 619.


title: Rey Mysterio

text:
1994 paras Painija
2007 huonoin painija


title: Kuurilan rautatieasema

text: Kuurilan rautatieasema () oli rautatieasema Suomen rataverkolla Hämeenlinnan kaupungin (entisen Kalvolan kunnan) Kuurilan kylässä. Asema sijaitsi rataosalla noin ratakilometrillä km 135+800 Helsingin päärautatieasemalta. Kuurila oli Hämeenlinnan ja Tampereen välisen rataosan alkuperäisiä IV luokan asemia Parolan, Viialan ja Lempäälän asemien ohella. Nykyisin valtion rataverkolla on vuonna 1993 käyttöön otettu Kuurila-niminen raiteenvaihtopaikka, joka sijaitsee noin kaksi kilometriä alkuperäisestä rautatieasemasta pohjoiseen Valkeakosken kaupungin alueella.


title: Kuurilan rautatieasema

text: Kuurilan junaturma tapahtui Kuurilan ja Iittalan rautatieasemien välisellä, tuolloin vielä yksiraiteisella rataosuudella 15. maaliskuuta 1957.


title: Kuurilan rautatieasema

text: Toijalan ja Iittalan asemien välillä sijainnut Kuurilan alkuperäinen rautatieasema toimi junakohtauspaikkana, kun rataosuus Riihimäki–Tampere oli vielä yksiraiteinen. Vuonna 1876 valmistuneen asemarakennuksen oli suunnitellut arkkitehti Knut Nylander. Kuurila alennettiin laiturivaiheeksi vuonna 1963 ja miehittämättömäksi seisakevaihteeksi vuonna 1968. Henkilöliikenne Kuurilassa lopetettiin vuonna 1980. Kun asematoiminnot Kuurilassa loppuivat maaliskuussa 1984, huonokuntoinen asemarakennus purettiin.


title: Kuurilan rautatieasema

text: Kuurilan vanhalta asemalta lähti aikoinaan myös kapearaiteinen Kuurilan metsärata.


title: Kuurilan rautatieasema

text: Riihimäki–Tampere -rataosan kaksiraiteistamisen myötä vanha Kuurilan liikennepaikka säilyi aina kauko-ohjauksen käyttöönottoon saakka, jonka jälkeen se lakkautettiin. Samanniminen uusi liikennepaikka perustettiin muutaman kilometrin alkuperäisen aseman pohjoispuolelle. Uusi, edelleen käytössä oleva Kuurilan liikennepaikka on raiteenvaihtopaikka, jossa ei ole henkilö- eikä tavaraliikenteen palveluja.


title: Rämeen olento

text: Rämeen olento () on DC Comicsin sarjakuvahahmo, jonka loivat Len Wein ja Bernie Wrightson 1970-luvun alussa.


title: Rämeen olento

text: Rämeen olento on suolla elävä kasvismassasta koostuva vihreä jättikokoinen hirviö, joka syntyi Alec Holland -nimisen tutkijan jouduttua pommi-iskun kohteeksi. Hahmo seikkailee pitkäikäisessä nimikkosarjakuvassaan yrittäen suojella kotisuotaan, tai ympäristöä yleensä, erilaisilta yliluonnollisilta uhkilta.


title: Rämeen olento

text: Sarjaa ovat jatkaneet lukuisat käsikirjoittajat, merkittävimpänä ehkä Alan Moore, jonka käsikirjoitukset herättivät epäsuositun ja jo lähes haudatun hahmon henkiin 80-luvulla. 2000-luvulla Mooren käsikirjoittamat Rämeen olento -sarjakuvat on julkaistu suomeksi kolmena eri niteenä.


title: Rämeen olento

text: Wes Craven on ohjannut hahmosta elokuvan nimeltä "Swamp Thing – mies suolta" (1982).


title: Emilio Castillo

text: Emilio Castillo (s. 24. syyskuuta 1950) on yhdysvaltalainen saksofonisti ja säveltäjä. Hänet tunnetaan parhaiten Tower of Powerin toisena saksofonistina.


title: Emilio Castillo

text: Castillon pitkä muusikon ura alkoi, kun hän jäi kiinni varastamisesta. Hänen isänsä kehotti tapauksen jälkeen poikaa aloittamaan jonkin harrastuksen. Isänsä kehotuksesta Emilio alkoi opetella saksofonin, pianon ja kitaran soittoa. Sen lisäksi Emilio otti oppitunteja musiikin teoriasta basisti Norman Batesilta.


title: Emilio Castillo

text: Castillo aloitti uransa kosketinsoittajana "The Gotham City Crimefighters" -yhtyeessä. Nähtyään soulia soittaneen "The Spyders" -yhtyeen, Emilio Castillo alkoi soittaa soul cover-kappaleita "The Motownsin" kanssa. Myöhemmin 1960-luvulla yhtyeeseen liittyi tenorisaksofonisti Stephen "Doc" Kupka, jonka ehdotuksestaan he alkoivat soittaa omia sävellyksiään. Samoihin aikoihin bändin nimeksi muutettiin "Tower of Power".


title: Emilio Castillo

text: Castillo on ollut yhtyeen jäsen sen perustamisesta alkaen, toimien Tower of Powerin johtohahmona. Huomattava osa bändin kappaleista on Emilio Castillon ja Stephen Kupkan käsialaa.


title: Curt Lincoln

text: Curt Richard ”Curre” Lincoln (8. lokakuuta 1918 Tukholma, Ruotsi – 28. elokuuta 2005 Espoo) oli suomalainen rata-autoilija. Hän ajoi 400 kilpailussa noin 200 voittoa. Hän voitti Eläintarhan ajot kaikkiaan 14 kertaa vuosina 1951–1962 formula juniorin ja F3-luokassa. Muista saavutuksista mainittakoon Angolan GP:n voitto 1959 ja kaksi luokkavoittoa Kristianstadin 1 000 kilometrillä Ruotsissa 1957. Lincoln oli puuhamiehenä Keimolan moottoriradan rakentamisessa, ja hän ajoi siellä viimeisen kilpailunsa 50-vuotiaana 1968.


title: Curt Lincoln

text: Lincoln kilpaili myös tennispelaajana. Hän edusti Suomea kerran Davis Cupissa ja voitti nelinpelissä kolme Suomen mestaruutta. Hänen poikansa Lars Lincoln voitti tenniksen nelinpelissä kaksi Suomen mestaruutta.


title: Curt Lincoln

text: Curt Lincolnin tytär Nina oli naimisissa muun muassa edesmenneen Formula 1 -maailmanmestarin Jochen Rindtin kanssa.


title: Curt Lincoln

text: Irwin Goodman mainitsi Lincolnin kappaleessaan "Kuin Ferrari": ”Viivoille saa tulla vaikka Curt Lincolnkin”.


title: Saippuamarjakasvit

text: Saippuamarjakasvit ("Sapindaceae") on "Sapindales"-lahkoon kuuluva kaksisirkkaisten kasvien heimo. Siihen kuuluu 140 sukua, joissa on yhteensä noin 1630 lajia eri puolilla maailmaa sekä lämpimissä että trooppisissa oloissa. Ne ovat puita, pensaita ja puuvartisia köynnöksiä. Monissa niistä on maitomaista maitiaisnestettä ja miedosti myrkyllisiä saponiineja. Lehdet ovat yleensä parilehdykkäiset tai sormijakoiset, hedelmä on usein kota, vaikka joillain lajeilla kehittynyt meheväksi.


title: Saippuamarjakasvit

text: Saippuamarjakasveihin kuuluu monia trooppisia hedelmiä kuten litsi, guarana ja rambutaani.


title: Saippuamarjakasvit

text: Nykyään useat tutkijat sisällyttävät vaahterakasvit (Aceraceae) ja hevoskastanjakasvit (Hippocastanaceae) saippuamarjakasveihin alaheimona Hippocastanoideae.


title: Saippuamarjakasvit

text: Saippuamarjakasvit ovat puuvartiskasveja, joiden lehtiasento on kierteinen ja lehdet pääteparisia tai sormiliuskaisia. Lehdykät ovat lähes vastakkaisia ja sahalaitaisia. Kukinto on haarainen, ja kukat ovat haaroissa usein tiheinä ryhminä. Kukat ovat yksineuvoisia, nivelikäsperäisiä, viisilukuisia ja usein melko pieniä ja sisäpuolelta huomattavan karvaisia. Terälehdet ovat kynnellisiä, mutkikkaasti poimuttuneita tai suomuisia, ja hetiön ulkopuolella on mesiäiskehrä. Karvaisia heteitä on kahdeksan. Sikiäin on 2–6 yhteenkasvaneen emilehden muodostama, luotti toisinaan kolmiliuskainen. Siemenaiheet ovat eri tavoin käyristyneitä, varrettomia. Hedelmä on selkäluomainen kota, jossa on yksi tai kaksi siementä kutakin emilehteä kohden; toisinaan kehittyy vain yksi emilehti ja muodostuu samara-hedelmä. Siemenessä on tärkkelyspitoinen endospermi tai endospermi puuttuu, ja käyrä alkio, jonka sirkkajuuri sijaitsee siemenkuoren muodostamassa taskussa.


title: Saippuamarjakasvit

text: Saippuamarjakasvien heimo on levinneisyydeltään lähes yleismaailmallinen.


title: Saippuamarjakasvit

text: Heimon 1630 lajia jaetaan neljään alaheimoon:


title: Saippuamarjakasvit

text: 1. Xanthoceroideae: Vain yksi laji "Xanthoceras sorbifolia" Pohjois-Kiinassa.


title: Saippuamarjakasvit

text: 2. Hippocastanoideae: Viisi sukua ja 143 lajia pohjoisella lauhkealla vyöhykkeellä; jokunen laji tavataan tropiikissa ja silloin tavallisesti vuoristossa. Suurin suku on vaahterat ("Acer", 126 lajia).


title: Saippuamarjakasvit

text: 3. Dodonaeoideae: Sukuja 22, lajeja 145 tropiikissa ja lämpimillä seuduilla, erityisesti Australiassa ja Kaakkois-Aasiassa. Suurin on 70-lajinen akeoiden suku ("Dodonaea").


title: Saippuamarjakasvit

text: 4. Sapindoideae: Alaheimoista runsaslajisin, 111 sukua ja 1340 lajia tropiikissa. Runsaslajisimmat suvut ovat "Serjania" (230 lajia), guaranat ("Paullinia", 195 lajia), "Allophylus" (1–250 lajia), "Guioa" (65), "Cupaniopsis" (60), "Cupania" (50), "Matayba" (50) ja "Talisia" (42).


title: Saippuamarjakasvit

text: Sukuja on yhteensä 140 APG-luokittelun mukaan:


title: Kuha (täsmennyssivu)

text: Kuha voi tarkoittaa seuraavia:


title: Pertti Metsärinne

text: Pertti Metsärinne (s. 6. syyskuuta 1930 Sippola) on suomalainen muusikko, joka on tullut tunnetuksi orkesteristaan. Yhtye tuli tunnetuksi ensimmäisillä Kotkan meripäivillä 1962 ja oli mukana muun muassa Spede Pasasen radio- ja televisio-ohjelmissa ja oli läheisessä yhteistyössä Juha ”Watt” Vainion kanssa. Suosionsa huipulla yhtye oli 1960-luvun lopussa ja 1970-luvun alussa, ja tältä ajalta ovat peräisin yhtyeen tunnetuimmat kappaleet, muun muassa Metsärinteen esittämä "Hirvenmetsästys" (1970) ja hänen sovittamansa "Ei mitään nimiä", "Rukouslauantai" ja "Seuramatkat" (kaikki vuodelta 1967).


title: Pertti Metsärinne

text: Pertti Metsärinteelle on myönnetty Imatra Big Band Festivalin Jazzlegenda-palkinto.Yhtye esiintyi myös muun muassa elokuvassa "X-Paroni" (.


title: Eat Static

text: Eat Static on brittiläinen elektronisen musiikin projekti. Se yhdistetään yleensä psytranceen, mutta se tuottaa myös muunlaista elektronista tanssimusiikkia. Eat Staticin muodostivat pitkään pääasiassa Joie Hinton ja Merv Pepler, mutta nykyään se on lähinnä Peplerin yhden miehen projekti.


title: Eat Static

text: Eat Static juontaa juurensa Wooden Baby -nimisestä yhtyeestä, joka perustettiin vuonna 1987. Kolme vuotta myöhemmin se kehittyi Eat Staticiksi. Tuolloin mukana olivat Steve Everitt, Hinton ja Pepler. Kaksi jälkimmäistä soittivat aktiivisesti myös rockyhtye Ozric Tentaclesissa (koskettimet, rummut), jonka he jättivät lopulta 1994 keskittyäkseen täysipainoisesti Eat Staticiin. Helmikuussa 2008 Joie Hinton jätti puolestaan Eat Staticin viettääkseen enemmän aikaa perheensä parissa.


title: Kuhakeisarin palatsissa

text: Kuhakeisarin palatsissa on Kuha.:n ensimmäinen albumi. Se julkaistiin omakustanteena vuonna 1998.


title: Amnestia

text: Amnestia ( 'unohdus') tarkoittaa yleistä armahdusta, jolla tiettyyn (usein poliittiseen) rikokseen syyllistyneiden teko unohdetaan kokonaan tai ainakin seuraamuksia lievennetään tuntuvasti. Yleensä amnestia myönnetään sisällissodan hävinneelle osapuolelle joidenkin vuosien kuluttua sodan päättymisestä.


title: Amnestia

text: Suomessa yleisestä armahduksesta on säädettävä lailla.


title: Mäntyluoto

text: Mäntyluoto () on Porissa sijaitseva niemi ja yksi Porin kaupunginosista. Se on järjestysnumeroltaan 65. kaupunginosa, ja se sijaitsee Meri-Porin alueella.


title: Mäntyluoto

text: Mäntyluodossa sijaitsevat yksi Porin sataman satama-alueista, "Mäntyluodon satama", joka on Pohjoismaiden suurin sahatavarasatama sekä ranskalaisen Technipin omistuksessa oleva Mäntyluodon telakka.. Mäntyluoto toimii myös valtatien 2 päätepisteenä.


title: Mäntyluoto

text: Mäntyluotoon valmistui vuonna 1899 Tampere–Pori-rautatien jatke. Henkilöliikenne reitillä lopetettiin kuitenkin vuonna 1962. Mäntyluodon sataman alkaessa käymään vilkkaana 1900-luvun alkupuolella, rakennutti Porin kaupunki alueelle myös Mäntyluodon hotellin. Se valmistui vuonna 1918. Hotelli pysyi Porin kaupungin omistuksessa vuoteen 2000 asti.


title: Mäntyluoto

text: Mäntyluoto käsittää myös Kallon saaren, jossa on muun muassa Suomen vanhimman urheiluseuran, purjehdusseura Segelföreningen i Björneborgin kotisatama, sekä Porin merivartioasema ja vuonna 1884 valmistunut Kallon majakka. Mäntyluodon vieressä sijaitsee Uniluodon kaupunginosa, jonka monet yhdistävät samaksi alueeksi Mäntyluodon kanssa.


title: Mäntyluoto

text: Vanhan satamaviraston vierestä alkaa "Koiraranta", jossa hiekkarannalla omistajien mukana saavat koirat ja muut lemmikkieläimet käydä uimassa.


title: Kouluhallitus

text: Kouluhallitus (vuoteen 1918 Koulutoimen ylihallitus) oli vuosina 1870–1991 toiminut suomalainen valtion keskusvirasto, joka vastasi koulu- ja kirjastoasioista. Sen vastuualueeseen kuuluivat muun muassa yleisissä oppilaitoksissa annettavan opetuksen valvonta, koulujen rakentaminen, valtionosuuksien myöntäminen kunnallisille ja yksityisille oppilaitoksille, opistoille sekä kirjastoille, peruskoulun ja lukion opetussuunnitelmien laatiminen, aineiden oppimäärien vahvistaminen sekä oppikirjojen hyväksyminen.


title: Kouluhallitus

text: Kouluhallitus yhdistettiin 1. huhtikuuta 1991 Ammattikasvatushallituksen kanssa, jolloin syntyi nykyinen opetushallitus.


title: Kouluhallitus

text: Kouluhallitus perustettiin 24. marraskuuta 1869 annetulla asetuksella kun alkeisopetuksen järjestäminen siirrettiin kirkolta valtion ja kuntien tehtäväksi osana kansakoulu-uudistusta. Sitä ennen kouluasioista vastaava ylin viranomainen oli toiminut Tuomiokapitulin yhteydessä. Uusi keskusvirasto aloitti toimintansa 1. heinäkuuta 1870 ja sen alaisuuteen tulivat kansa- ja oppikoulut. Sen tehtäviin kuului alkujaan muun muassa valvoa, että koulujen opetus henkisi kunnioitusta esivaltaa kohtaan sekä korostaisi alamaisten velvollisuuksia ja säädyllisyyttä.


title: Kouluhallitus

text: Suojelukasvatuslaitokset ja lastentarhat siirtyivät pois kouluhallitukselta vuonna 1924.


title: Kouluhallitus

text: Titteli vuoteen 1874 "puheenjohtaja", 1874–1918 "ylitirehtööri", 1918–1944 "ylijohtaja", 1944 alkaen "pääjohtaja".


title: Ammattikasvatushallitus

text: Ammattikasvatushallitus oli vuosina 1966–1991 toiminut suomalainen keskusvirasto, joka vastasi ammattikoulutuksen järjestämisestä. Se perustettiin vuoden 1966 alusta kauppa- ja teollisuusministeriön ammattikasvatusosaston seuraajaksi ja siirrettiin 1969 opetusministeriön alaisuuteen. Kouluhallituksen tavoin Ammattikasvatushallituksen tehtäviin kuuluivat mm. opetussuunnitelmien laatiminen, oppimateriaalien hankkiminen ja koulujen rakennuttaminen.


title: Ammattikasvatushallitus

text: Ammattikasvatushallitus yhdistettiin 1. huhtikuuta 1991 Kouluhallituksen kanssa, jolloin syntyi nykyinen Opetushallitus.


title: Ammattikasvatushallitus

text: Lähde


title: Hei, täältä tulee Kuha.

text: Hei, täältä tulee Kuha. on Kuha.:n vuonna 2003 julkaistu toinen albumi. Levy koostuu neljästä osasta, joista kuuluisin on lähes puolituntinen rock-ooppera "Kalifi myy mustaa valoa", joka perustuu erittäin löyhästi Heikki Seppälän samannimiseen romaaniin vuodelta 1945.


title: Hei, täältä tulee Kuha.

text: Levyn kappaleet on jaettu neljään kokonaisuuteen


title: Hei, täältä tulee Kuha.

text: I Isku vasten musiikin kasvoja


title: Hei, täältä tulee Kuha.

text: II Kebab Metal


title: Hei, täältä tulee Kuha.

text: III Kalifi myy mustaa valoa


title: Hei, täältä tulee Kuha.

text: IV Rakkaudesta musiikkiin


title: Amfiboliitti

text: Amfiboliitti on vihertävä tai mustanharmaa, kimmaltava metamorfinen kivilaji. Se koostuu amfibolista, plagioklaasista, sarvivälkkeestä ja biotiitista.


title: Amfiboliitti

text: Amfiboliitti on Suomessa varsin yleistä, ja sitä käytetään mm. kiuaskivenä, ja jossain määrin myös rakennuskivenä. Keskieuroopan kivikautiset ihmiset tekivät amfiboliitista kivikirveitä.


title: Telekineettinen testilaboratorio

text: Telekineettinen testilaboratorio on Kuha.:n kolmas, vuonna 2005 julkaistu albumi.


title: Andong (Korea)

text: Andong on kaupunki Etelä-Koreassa, Nakdong-joen varrella. Siellä on noin 166 000 asukasta.


title: Andong (Korea)

text: Andong on paikka, josta kunfutselaisuus levisi Koreaan. Joseon-dynastian valtakaudella siellä vaikutti monia kunfutselaisia oppineita.


title: Andong (Korea)

text: 1970-luvulta alkaen kaupunki on kehittynyt nopeasti, vaikka kaupungistumisen eteneminen on saanut väkeä muuttamaan edelleen Souliin. 1990-luvun lopulta kaupunki on kehittynyt myös matkailukohteena.


title: Tampere–Pori-rata

text: Tampere–Pori-rata on Suomen rataverkon osuus Tampereelta Nokian ja Kokemäen kautta Poriin, josta se jatkuu edelleen Mäntyluodon ja Tahkoluodon satamiin. Rataosan pituus on noin 155 kilometriä, ja se on pääosin yksiraiteinen. Osuus Tampere–Pori on sähköistettyä rataa ja osuus Tampere–Lielahti on kaksiraiteinen. Radan suurin sallittu nopeus henkilöliikenteelle on 140 km/h ja tavaraliikenteelle 100 km/h. Kokemäellä radasta erkanee Rauman rata.


title: Tampere–Pori-rata

text:
Rataosuudella on 7 henkilöliikenteen nykykäytössä olevaa asemaa:
Tampere, Nokia, Karkku, Vammala, Kokemäki, Harjavalta ja Pori. VR liikennöi rataosuudella InterCity-junia.


title: Tampere–Pori-rata

text: Ajatus Porin sisämaahan yhdistävästä rautatiestä esitettiin ensimmäisen kerran jo 1860-luvulla. Tampereelta pohjoiseen suuntautuvaa rataa suunniteltiin aluksi kulkevaksi Näsijärven länsipuolelta Satakunnan pohjoisosien läpi, josta olisi rakennettu Kankaanpään kautta Poriin kulkeva haararata. Vuoden 1877 säätyvaltiopäivillä tehtiin kuitenkin päätös Tampere–Haapamäki-radan linjauksesta Näsijärven itäpuolelle ja näin myös ensimmäinen suunnitelma Porin radasta raukesi. Jatkossa hanketta piti yllä erityisesti puunjalostusteollisuus, joka halusi rautatieyhteyden Reposaaren satamaan. 1880-luvulla rautatiestä laadittiin kolme eri vaihtoehtoa: Pori–Kokemäki–Loimaa, Pori–Kokemäki–Urjala ja Pori–Kokemäki–Tampere, joista vuoden 1888 valtiopäivillä valittiin toteutettavaksi Tampereelle kulkeva rata. Kaksi ensimmäistä olisivat yhdistäneet Porin vuonna 1876 valmistuneeseen Turku–Toijala-rataan ja sen kautta edelleen Helsingin ja Tampereen väliseen päärataan.


title: Tampere–Pori-rata

text: Varsinaiset rakennustyöt päästiin aloittamaan 1890. Ratatyöt jaettiin erillisiin työpiireihin, joista kussakin työskenteli parhaimmillaan useita satoja miehiä. Esimerkiksi Kokemäen piirissä oli talvella 1892 noin 600 työntekijää. Vuotta myöhemmin työt hidastuivat tuntuvasti määrärahojen puutteen vuoksi, mutta Kokemäen ja Tampereen välinen osuus päästiin lopulta avaamaan säännölliselle liikenteelle marraskuussa 1894. Seuraavan vuoden maaliskuussa aloitettiin liikenne Harjavaltaan ja rata oli lopullisesti valmis huhtikuussa 1895. Viralliset avajaiset pidettiin kuitenkin vasta marraskuussa. Kaksi vuotta Tampere–Pori-osuuden valmistumisen jälkeen senaatti päätti jatkaa rataa vielä noin 21 kilometrin päähän Mäntyluotoon, jota valtion talviliikennekomitea oli ehdottanut Suomen toiseksi talvisatamaksi. Radan rakentaminen aloitettiin vielä vuoden 1897 puolella ja se valmistui 1900.


title: Tampere–Pori-rata

text: 1900-luvun alussa suunniteltiin myös Helsingistä Loimaan kautta Poriin kulkevaa ratayhteyttä, jolloin risteysasema olisi sijoittunut Kokemäelle Peipohjaan tai Ristelle. Lisäksi Peipohjasta olisi suunnitelmien mukaan tullut myös Uuteenkaupunkiin kulkeneen radan risteysasema. Peipohjan–Uudenkaupungin ratahanke kuitenkinhaudattiin, kun rantarataa jatkettiin Turusta Uuteenkaupunkiin. Helsingin ja Kokemäen välisen oikoradan rakentamista sen sijaan pidettiin tärkeänä pääkaupungin elintarvikehuollon kannalta, mutta linja-autoliikenteen kasvaessa voimakkaasti 1930-luvulla tämäkin suunnitelma jäi toteuttamatta. Tampereen Lielahdesta tuli risteysasema Tampere–Seinäjoki-radan valmistuessa vuonna 1971. Pori–Mäntyluoto-rataosan entiseltä Kaanaan seisakkeelta rakennettiin 11 kilometrin pituinen sivuraide Tahkoluotoon vuonna 1984. Henkilöliikenne Porin ja Mäntyluodon välillä lopetettiin 1953, mutta sitä kokeiltiin lyhyen aikaa kiskobusseilla vuonna 1975.


title: Tampere–Pori-rata

text: Tampere–Pori-rata seuraa koko matkallaan Kokemäenjokea ja sen vesistöjä. Joen ylitys tapahtuu Kokemäen Risteellä neljän sillan kautta. Rata laskee Tampereelta Poriin yli sata metriä, joskaan erityisen jyrkkiä paikkoja ei ole kuin Nokian ja Siuron välillä. Radan ainoa tunneli on Siuron Linnavuoren entisellä sivuraiteella, mutta jyrkkiä kallioleikkauksia on useita. Jyrkimpiä radalla olleita mutkia oiottiin Nokian ja Vammalan alueilla sekä Kokemäen Ristellä 1960–1980-luvuilla, jolloin se siirtyi eräillä kohdilla kokonaan uuteen paikkaan, mutta vielä nykyisinkin rata seuraa alueella monin paikoin Kuloveden ja Rautaveden rantoja.


title: Tampere–Pori-rata

text: Pääosa radalla olleista pienistä liikennepaikoista poistettiin käytöstä Porin ja Kokemäen välillä 1960–1970-lukujen aikana sekä myöhemmin 1980-luvun loppuun mennessä myös Kokemäen ja Tampereen välillä. Radan sähköistys valmistui 2000-luvun vaihteessa. Alkuperäiset asemarakennukset ovat yhä käytössä Nokialla, Karkussa ja Vammalassa, lisäksi niitä on käytöstä poistettuina edelleen Siurossa, Kiikassa ja Nakkilassa. Hyvin monta radan varren alkuperäistä asemarakennusta tuhoutui sisällissodan aikana keväällä 1918. Tuolloin räjäytettiin myös Siuronkosken rautatiesilta silloisten Suoniemen ja Pohjois-Pirkkalan rajalla sekä Pahakosken rautatiesilta Kokemäellä. Porin rautatieasema siirrettiin puolitoista kilometriä alkuperäiseltä paikaltaan kaakkoon Pori–Haapamäki-radan rakentamisen yhteydessä 1930-luvulla.


title: Tampere–Pori-rata

text: Nykyisin rata on tärkeä paperinkuljetusreitti UPM:n ja Metsä Boardin eri tehtailta Rauman satamaan, jonne Peipohjasta haarautuu vain tavaraliikenteen käytössä oleva rata. Myös rikastekuljetukset Porin sataman ja Harjavallan suurteollisuuspuiston välillä ovat merkittäviä. Transitoliikenne on hiipunut 1990-luvulta lähes olemattomiin. Matkustajia radalla kulki kuudessa taajamajunaparissa Porin ja Tampereen välillä sekä yhdessä Intercity-junaparissa Porin ja Helsingin välillä aina maaliskuussa 2015 tapahtuneeseen junauudistukseen asti, josta lähtien koko rataosuuden junatarjonta on koostunut pelkistä InterCity-kokoonpanoista. Suorat yhteydet Helsingin ja Porin välillä lakkasivat junauudistuksen yhteydessä syksyllä 2006, mutta ne alkoivat uudelleen vuoden 2010 kesäkuussa. Päivittäisiä junavuoroja on nykyään 9 kumpaankin suuntaan.


title: Tampere–Pori-rata

text: Lokakuussa 2016 tehtiin aiesopimus myös Porista Mäntyluotoon kulkevan rataosuuden sähköistämisestä. Hankkeen on tarkoitus käynnistyä 2017, minkä jälkeen sähköistyksen pitäisi olla valmis vuonna 2019.


title: Dandong

text: Dandong (myös Tan-Tung tai Andong) on kaupunki Kiinassa, Liaoningin maakunnassa. Vuonna 2010 kaupungissa oli 2,4 miljoonaa asukasta.


title: Dandong

text: Se on rajakaupunki Kiinan ja Pohjois-Korean välillä: kaupungista pääsee Jalujoen ylittävää "Ystävyyden siltaa" pitkin Pohjois-Korean puolelle. Joen toisella puolella Pohjois-Korean puolella on Sinuijun kaupunki. Rajakauppa kukoistaa, mutta Pohjois-Korean epävakaat olot lisäävät kaupan riskitekijöitä ja vähentävät investointien houkuttelevuutta. Joidenkin arvioiden mukaan jopa 70 % Pohjois-Korean koko viennistä ja tuonnista kulkee Sinuijun ja Dandongin välillä. Kiina on sijoittanut suuria rahasummia Dandongin kehittämiseen Pohjois-Korean kauppaa ajatellen. Kehitykseen on kuulunut esimerkiksi erityistalousalueiden perustaminen Jalujoen saarille. Jalujoen yli on rakennettu uutta siltaa, jonka oli tarkoitus avautua vuonna 2014. Sillan rakentaminen jätettiin kuitenkin kesken Kiinan ja Pohjois-Korean suhteiden huononnuttua.


title: Dandong

text: Jalujoki laskee kaupungin lähellä Koreanlahteen.


title: Dandong

text: Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):


title: Xbox-murhat

text: Xbox-murhiksi kutsutaan joukkomurhaa, joka tapahtui Floridassa 6. elokuuta 2004. Murhat saivat alkunsa varastetusta Xbox-pelikonsolista, jonka johdosta kuusi ihmistä surmattiin alumiinisella baseball-mailalla. Murhiin osallistui kolme ”Xbox-teurastajaa”, 29-vuotias Troy Victorino sekä 20-vuotiaat Jerone Hunter ja Michael Salas. Kallojen murskaamisen jälkeen uhreja oli lisäksi hakattu teräaseilla ja kurkut viilletty auki.


title: Xbox-murhat

text: Tapauksesta annettiin tuomiot 2. elokuuta 2006. Michael Salas tuomittiin elinkautiseen vankeusrangaistukseen ilman mahdollisuutta ehdonalaiseen. Troy Victorino ja Jerone Hunter tuomittiin teloitettavaksi myrkkyruiskeella. He odottavat tuomioidensa täytäntöönpanoa Floridan osavaltion vankilassa.


title: Xbox-murhat

text: Murhat tapahtuivat 22-vuotiaan Erin Belangerin asunnossa. Hänen lisäkseen surmansa saivat hänen sulhasensa 30-vuotias Francisco "Flaco" Ayo-Roman ja heidän mäyräkoiransa, joka oli poljettu kuoliaaksi, 19-vuotias Michelle Nathan, 17-vuotias Jonathan Gleason, 28-vuotias Roberto "Tito" Gonzalez ja 34-vuotias Anthony Vega.


title: Arusaaret

text: Arusaaret (indonesiaksi Kepulauan Aru) on 95 saaren ryhmä Indonesian itäosassa Arafuranmeressä. Suurin saarista on Tanahbesar, mutta tärkein satama Dobo on läheisellä Wamarin saarella. Saarten yhteenlaskettu pinta-ala on 8 563 km². Korkeinkin kohta on vain 240 metriä merenpinnan yläpuolella. Arusaaret löydettiin 1606.


title: Arusaaret

text: Saaret sijaitsevat Australian-Uuden-Seelannin mannerlaatalla, ja niihin oli maayhteys jääkauden aikana. Niinpä ne muistuttavat kasvillisuudeltaan ja eläimistöltään lähinnä Uutta-Guineaa. Tyypillisinä Uuden Guinean lajeina Arusaarten lajistoon kuuluvat mm. kypäräkasuaari, kruunukyyhky sekä pussimäyrä. Saarten pinnanmuodot ovat yleisesti ottaen matalia mutta maasto on mäkistä ja kasvillisuus vaihtelee sademetsän, savannin ja mangrovesuon välillä. Saaria erottavat toisistaan kapeat salmet, joita kapeutensa takia on perinteisesti kutsuttu joiksi.


title: Arusaaret

text: Arusaarten väestö on lähinnä malaijien ja papualaisten sekoitusta ja pääuskonto on kristinusko, joskin saarilla on myös muslimivähemmistö. Arusaarilla puhuttuja kieliä ovat barakai, batuley, dobel, karey, koba, kola, kompane, lola, lorang, manombai, mariri, itä taranga, länsi taranga ja ujir. Nämä kaikki kuuluvat austronesialaisiin kieliin. Saarten pääelinkeino on pitkään ollut helmien viljely. Maataloustuotteista merkittäviä vientituotteita ovat saagopalmu, kookos, tupakka, kilpikonnankuoret ja paratiisilinnun sulat.


title: Antti Wirman

text: Antti ”Warman” Wirman (s. 20. heinäkuuta 1982) on suomalainen kitaristi.


title: Antti Wirman

text: Wirman opiskeli kitaransoittoa Espoon pop- ja jazzopisto Ebelissä. Hän soitti vuodesta 1997 lähtien perustamassaan Wisard-yhtyeessä, joka vaihtoi vuonna 2001 nimekseen Craydawn. Craydawnin ohella hän soittaa myös Battagiassa, ja kesällä 2005 hän esiintyi cover-yhtye Metal Heartissa, joka soitti 1980-luvun metalliklassikoita. Vuoden 2008 alussa Wirman liittyi The Scourger -yhtyeeseen.


title: Antti Wirman

text: Wirmanin vanhempi veli Janne Wirman on tunnettu Children of Bodomista. Veljekset ovat soittaneet yhdessä Jannen perustamassa Warmen-yhtyeessä. Wirman on vieraillut myös Kotipellon "Coldness"-albumilla (2004). Toukokuussa 2015 Wirman liittyi Children of Bodomiin sessiojäseneksi korvaamaan yhtyeen jättäneen Roope Latvalan kesän 2015 esiintymisten ajaksi.


title: Amia

text: Amia ("Amia calva") on amiakalojen lahkon ("Amiiformes") ainoa nykyisin elävä laji. Lahkoon kuuluvien lajien fossiileja on löydetty permikaudelta.


title: Amia

text: Se voi kasvaa metrin mittaiseksi ja painaa seitsemän kiloa. Vartalo on pitkä ja vankka, pää kartiomainen ja suu iso. Koiraat ovat pienempiä ja lyhytikäisempiä kuin naaraat. Selkäpuoli on tumman oliivinvihreä, vatsapuoli vaaleampi.


title: Amia

text: Amia elää Yhdysvaltojen hitaasti virtaavissa rehevissä sisävesissä.


title: Amia

text: Amiat ovat kaikkiruokaisia opportunisteja, joille maistuvat kalat, sammakot ja äyriäiset. Jos happipitoisuus on pieni, amiat voivat hakea pinnasta ilmakuplia uimarakkoonsa, joka toimii alkeellisena keuhkona. Urheilukalastajat pitävät lajia roskakalana.


title: Minh Thai

text: Minh Thai on vietnamilais-yhdysvaltalainen henkilö, joka teki Rubikin kuution ratkaisemisen virallisen maailmanennätyksen 22,95 sekuntia Rubikin kuution ratkaisemisen maailmanmestaruuskilpailuissa Budapestissa 5. kesäkuuta 1982.


title: Vesimelonit

text: Vesimelonit ("Citrullus") on kurkkukasvien heimoon kuuluva kasvisuku. Sen jäsenet voi erottaa meloneista siementen sijainnin perusteella: Melonit ovat yleensä vesimeloneita kiinteämpiä, ja niissä siemenet sijaitsevat hedelmän keskellä. Vesimeloneissa siemenet ovat tasaisesti jakautuneet koko hedelmälihaan.


title: Leyan Lo

text: Leyan Andrew Lo (s. 24. marraskuuta 1985) on yhdysvaltalainen opiskelija, joka pitää hallussaan Rubikin kuution ratkaisemisen maailmanennätystä 11,13. Hänen hallussaan on myös sokkona ratkaistun kuution ennätysulos 1.28,82.Maailmanennätys syntyi "Caltech Winter competition" -kilpailussa vuonna 2006. Vaikka Lo teki maailmanennätyksen, voitto meni 15-vuotialle Shōtarō Makisumille, koska tulos määräytyi viiden suorituskerran kolmen parhaan ajan keskiarvon perusteella.


title: Leyan Lo

text: Lo kuuluu "Caltech's Rubik's Cube Club" -seuraan. Hän opiskelee Kalifornian teknillisessä korkeakoulussa.


title: Nathan Ellington

text: Nathan Robert Ellington (s. 2. heinäkuuta 1981 Bradford, West Yorkshire) on englantilainen jalkapalloilija, joka pelaa Englannin toiseksi ylimmällä sarjatasolla mestaruusarjassa West Bromwich Albionissa.


title: Nathan Ellington

text: Nathan aloitti uransa amatöörijoukkue Walton & Hershamissa, josta siirtyi myöhemmin Bristol Roversiin. Helmikuussa 2003 Wigan osti hyökkääjän 1,2 miljoonalla punnalla. Wiganissa hän voitti mestaruussarjan maalikuninkuuden 24 osumalla kaudella 2004-2005. 16. elokuuta 2005 hän siirtyi nykyiseen seuraansa West Bromwichiin 3 miljoonalla punnalla.


title: Aino Kontula

text: Aino Marjatta Kontula (s. 27. huhtikuuta 1941 Pertunmaa) on raisiolainen entinen peruskoulun lehtori ja kirjailija. Hän opetti biologiaa ja maantietoa 30 vuoden ajan raisiolaisessa Vaisaaren koulussa, kunnes jäi syksyllä 2001 eläkkeelle.


title: Aino Kontula

text: Suurta huomiota herättäneen "Rexi on homo ja opettajat hullui!" Kontula julkaisi vuonna 2006. Teos on fiktiivinen ja kuvaa yhden vuoden ajan peruskoulun elämää opettajan näkökulmasta käsin. Kirjan perustana Kontula on käyttänyt vuosina 1998–2001 tekemiään muistiinpanoja sekä yleistä elämänkokemustaan. Hänen mukaansa kirjan kuvaama oppilaitos ei kuitenkaan ole Vaisaaren koulu, vaikka kirjassa esiintyvät paikannimet ovat todellisia ja Vaisaaren koulun entiset ja nykyiset opettajat ja oppilaat ovat tunnistettavissa.


title: Aino Kontula

text: "Rexi on homo ja opettajat hullui!" antaa opettajan työstä sekä kouluyhteisöstä silottelemattoman ja paikoin raadollisenkin kuvan. Romaanin on kustantanut Ajatus Kirjat. Vuonna 2007 ilmestyi Kontulan toinen kirja "Ei eläinkokeita – käyttäkää mopoja!", jossa peruskoulua tarkastellaan seitsemättä luokkaa käyvän pojan näkökulmasta.


title: Aino Kontula

text: Kontula on kirjoittanut myös puolifiktiivisen kirjan "Herra Rehtori" (Ajatus 2009) Vaisaaren koulun pitkäaikaisesta, voimakastahtoisesta rehtorista Antti Tuomisesta, joka piti yläastelaisia tiukassa otteessaan 1970-luvulta alkaen.


title: Aino Kontula

text: "Opettajan selviytymisoppi – Vinkkejä vanhemmille" (2010) on Kontulan ensimmäinen tietokirja.


title: Ville Keskilä

text: Ville Keskilä (s. 12. lokakuuta 1973 Raisio) on suomalainen näyttelijä. Hänen tunnetuin roolinsa on Teemu Luotolan rooli TV1:n "Kotikatu"-sarjassa, jossa hän näytteli sarjan alusta aina sen loppuun saakka. Keskilä on käynyt Pernon ilmaisutaitopainotteisen lukion, jonka jälkeen hän on valmistunut näyttelijäksi Nätystä.


title: Ville Keskilä

text: Elokuvien ja television lisäksi Keskilä on näytellyt muun muassa Turun kaupunginteatterissa, Äänekosken Hietamalan kesäteatterissa, Kirjurinluodon kesäteatterissa, Kansallisteatterissa ja Helsingin Kaupunginteatterissa.


title: Iisalmen rautatieasema

text: Iisalmen rautatieasema (, ) on rautatieasema Suomen rataverkolla Iisalmen kaupungissa Pohjois-Savon maakunnassa. Iisalmi on risteysasema, joka sijaitsee rataosien , ja risteyskohdassa. Aseman etäisyys Helsingin päärautatieasemalta on 550,4 ratakilometriä.


title: Iisalmen rautatieasema

text: Liikenteenohjaustoiminnot hoitaa ympärivuorokautisesti paikallinen junasuorittaja. Hän myös samalla kauko-ohjaa Iisalmi–Kontiomäki-rataosuuden liikennettä ja myy junalippuja. Iisalmessa on WSSB GsII 63 -tyyppinen releasetinlaite. Releasetinlaite on vanha ja käyttöikänsä loppupuolella.


title: Iisalmen rautatieasema

text: Raiteelta 1 liikennöidään Ylivieskan taajamajunia. Raide 2 ei ole käytössä. Raiteelta 3 liikennöidään sekä Kuopion että Kajaanin suuntaan.


title: Iisalmen rautatieasema

text: Iisalmen III luokan tyyppipiirustusten mukaan rakennetun asemarakennuksen on suunnitellut rautatiehallituksen arkkitehti Bruno Granholm. Rakennus on rakennettu vuosina 1900–1902, ja sitä on laajennettu vuosina 1904 sekä 1930.


title: Iisalmen rautatieasema

text: Asema-alueen rakennukset muodostavat kulttuurihistoriallisesti merkittävän rakennusryhmän. Alueella sijaitsevat asemarakennus, veturitallit, makasiinit sekä vesitorni ovat Iisalmen aseman alkuperäisiä rakennuksia. Lisäksi asemapuiston alueella sijaitsee rautatieläisten puisia asuinrakennuksia. Asuinrakennuskokonaisuuteen kuuluvat muun muassa rakennusmestarin, asemapäällikön ja ratamestarin asuinrakennukset sekä niiden piharakennukset. Asemapuiston reunalla sijaitsevat myös kaksikerroksiset, vuonna 1926 rakennetut asuinrakennukset sekä yksikerroksinen asuinkasarmi vuodelta 1901. Alueen rakennuskantaan kuuluvat myös pommisuoja sekä vuodelta 1945 peräisin oleva jälleenrakennuskauden rakennus.


title: Esko Jurvelin

text: Esko Olavi Jurvelin (s. 23. tammikuuta 1935) on oululainen tenori ja laulunopettaja. Hän on opettanut useita suomalaisia oopperalaulajia ja alan harrastajia. Tunnetuimpia hänen oppilaistaan ovat Aki Alamikkotervo, Hannu Jurmu, Anna-Maria Jurvelin, Jyrki Anttila, Tuomas Katajala, Lassi Virtanen, Jarmo Ojala ja Petrus Schroderus. Toukokuussa 2015 tasavallan presidentti myönsi Jurvelinille director musices -arvonimen.


title: Esko Jurvelin

text: Jurvelin lauloi Suomen Kansallisoopperan solistina 1963–1967. Hänen roolejaan olivat muun muassa nimiosa Gounod’n Faustissa, Arturo Donizettin oopperassa Lucia di Lammermoor, Tamino Mozartin Taikahuilussa, Nemorino Donizettin Lemmenjuomassa, Fenton Verdin Falstaffissa, toinen poika Wolf-Ferrarin Il campiellossa ja Andres Bergin Wozzeckissa.


title: Esko Jurvelin

text: Jurvelinin ansiosta suomalaisen klassisen laulutaiteen opetusta on ollut mahdollista saada muuallakin kuin Sibelius-Akatemiassa. Hän aloitti tuntiopettajana vuonna 1967 ja jäi eläkkeelle Oulun konservatorion laulun yliopettajan virasta vuonna 1998.


title: Esko Jurvelin

text: Esko Jurvelinin lauluoppilaat ry järjestää konsertteja Oulun seudulla, muun muassa vuosittain 21.12. perinteisen Tuomaanpäivän joulukonsertin.


title: Osvaldo Dorticós Torrado

text: Osvaldo Dorticós Torrado (17. huhtikuuta 1919 Cienfuegos, Kuuba — 23. kesäkuuta 1983 Havanna, Kuuba) oli kuubalainen lakimies, poliitikko ja maansa kommunistisen hallinnon toinen presidentti.


title: Osvaldo Dorticós Torrado

text: Osvaldo Torrado syntyi keskiluokkaiseen perheeseen jossa isä oli ammatiltaan sokerinviljelijä. Noin 20-vuotiaana hän kirjautui sisään Havannan yliopistoon lukemaan lakitieteitä. Yliopistosta valmistuttuaan hän ennen varsinaisen poliittisen uransa alkua ja vallankumousta toimi lakimiehenä saavuttaen laajalti arvonantoa ja mainetta juristina.


title: Osvaldo Dorticós Torrado

text: Jo nuorena opiskelijana ja myöhemmin toimiessaan tunnettuna lakimiehenä Torrado tunsi sympatioita Neuvostoliiton kommunistista hallintoa kohtaa. Hän mm. toimi aktiivisesti Fidel Castron johtamassa vallankumousliikkeessä, vuonna 1957 muun muassa maanalaisten vallankumousjoukkojen johtajana kotikaupunkinsa alueella. Tämän poliittisen aktiivisuutensa seurauksena diktaattori Fulgencio Batistan johtama miliisi pidätti hänet ja hänet tuomittiin vankeuteen. Hän kuitenkin karkasi jo vuoden jälkeen vankilasta ja pakeni Meksikoon. Hän oli ensimmäisiä koulutettuja ihmisiä, jotka palasivat Kuubaan kun Castro kaappasi vallan vuonna 1959.


title: Osvaldo Dorticós Torrado

text: Palattuaan maahansa hän toimi lyhyen aikaa maansa oikeusministerinä ja tässä toimessaan hän merkittävästi edesauttoi maansa uuden poliittisen järjestelmän organisoinnissa. Edellisen presidentin Manuel Urrutia Lleón erottua virastaan 16. toukokuuta 1959 häntä pidettiin Castron kannalta luotettavimpana vaihtoehtona ja hänet nimettiin maan uudeksi presidentiksi.


title: Osvaldo Dorticós Torrado

text: Osvaldo Torrado toimi Kuuban presidenttinä vuodesta 1959 aina vuoteen 1976 saakka. Presidenttinä Torradoa pidettiin ulkomaailman silmissä pitkälti vain maan kommunistisen hallinnon keulakuvana ja julkisivuna. Tästä huolimatta hänellä oli lakimiestaustansa ansiosta laajalti vaikutusvaltaa laki- ja talousasioista päättävissä hallintoelimissä. Presidenttikaudellaan hän muun muassa vuosien 1965 ja 1966 välisenä aikana toimiessaan talousasioista päättävän keskustoimikunnan jäsenenä pitkälti uudelleenorganisoi maansa talousjärjestelmän. Vuonna 1976 maahan luotiin uusi perustuslaki ja presidentiksi nousi Fidel Castro, Torrado taas nimettiin maan valtioneuvoston jäseneksi ja varapääministeriksi.


title: Osvaldo Dorticós Torrado

text: Osvaldo Torrado teki itsemurhan kotonaan 1983. Itsemurhan taustalla olivat muun muassa hänellä itsellään todettu vaikea selkäydinsairaus sekä vakava masennus seurauksena naisystävän hiukan aiemmin sattuneesta kuolemasta.


title: Unkarin Grand Prix 2006

text: Unkarin Grand Prix 2006 oli Formula 1 -sarjan kauden 13. osakilpailu, ajettiin 4.–6. elokuuta.


title: Unkarin Grand Prix 2006

text: Kilpailu sai jo vapaissa harjoituksissa mielenkiintoisen käänteen kun Fernando Alonso hermostui Red Bullin kolmoskuljettajalle Robert Doornbosille kun tämä ei päästänyt Alonsoa kunnolla ohitse. Alonso kosti tilanteen näyttämällä tälle keskisormea ja muuttamalla ajolinjaansa niin, että Doornbosin oli pakko väistää Alonsoa. Alonso sai tilanteesta aikarangaistuksen, jonka vuoksi kaikissa aika-ajosessioissa, jonne hän pääsee, hänen aikoihinsa lisättiin kaksi ylimääräistä sekuntia. Saman kohtalon koki Michael Schumacher, joka ohitti kaksi autoa punaisen lipun aikana Jenson Buttonin auton moottorin sytyttyä tuleen vaarallisessa paikassa niin että koko harjoitussessio jouduttiin keskeyttämään. Schumacher ja Alonso pääsivät vielä toiselle aika-ajosessiolle, mutteivät sitä pidemmälle, vaikka he olivat session kaksi nopeinta ja Schumacher ajoi vieläpä koko radalle uuden rataennätyksen 1.18,875. Koska aikaan lisättiin kaksi rangaistussekuntia, riitti se vasta sijaan 12. Alonso oli 15. Buttonin saatua moottorivaihdosta kymmenen lähtöruudun pudotusrangaistuksen, nousi Schumacher yhden pykälän ylöspäin lähtöruudukossa sijalle 11.


title: Unkarin Grand Prix 2006

text: Paalupaikalle ajoi Suomen Kimi Räikkönen viimeisellä kierroksellaan. Brasilialainen Ferrari -kuljettaja ja Schumacherin tallitoveri Felipe Massa oli toinen, 0,287 sekuntia Räikköstä jäljessä. Massalla olisi ollut mahdollisuudet paalupaikkaankin, ellei hän olisi lukinnut jarrujaan radan ensimmäisessä mutkassa. Kolmas ratkaisevassa aika-ajossa oli Massan tavoin brasilialainen Honda-kuljettaja Rubens Barrichello.


title: Unkarin Grand Prix 2006

text: Tummemmalla seuraavalta aika-ajosessiolta pudonneet kuljettajat.


title: Unkarin Grand Prix 2006

text: Kilpailun alettua Kimi Räikkönen otti heti paikkansa kilpailun johdossa. Felipe Massa putosi lähdössä viidenneksi Rubens Barrichellon, Pedro de la Rosan ja tallikaverinsa Michael Schumacherin taakse, joka otti unelmalähdön ruudusta 11. Fernando Alonso sai myös fantastisen lähdön noustuaan 15. lähtöruudusta sijalle kuusi. Alonso nousi kuitenkin entistä ylöspäin ja oli 10 kierroksen jälkeen kilpailussa kolmantena, Räikkösen ja de la Rosan takana. Kahdeksan kärjen täydensivät Jenson Button, Michael Schumacher, Giancarlo Fisichella, David Coulthard ja Nick Heidfeld.


title: Unkarin Grand Prix 2006

text: Räikkönen oli tehnyt ison raon taempana olleisiin. Kierroksella 17 hän tuli varikolle, tallikaveri de la Rosan tultua kierrosta aiemmin. Myös Button ja Schumacher kävivät aikaisin varikolla. Alonso siirtyi johtoon ja lisäsi sateen avulla etunmatkansa Räikköseen lopulta lähes 40 sekuntiin kierroksella 25, kun hänen ensimmäinen pysähdyksensä oli vielä tekemättä. Kierrosta myöhemmin Räikkönen kolaroi kierroksella hänestä jääneen Vitantonio Liuzzin kanssa ja edessä oli keskeytys. Turva-auto ajoi radalle, joka tuhosi Alonson etumatkan muihin. Kun päästiin jälleen ajamaan kilpailua, toisena kilpailussa ollut Button oli enää yhdeksän sekunnin päässä Alonsosta.


title: Unkarin Grand Prix 2006

text: Button teki toisen pysähdyksensä kierroksella 46. oltuaan aivan Alonson imussa kiinni. Alonso ei saanut taotta nopeaa kierrosta heti alkuunsa painettuaan ohjauspyörässään väärää nappia menettäen neljä sekuntia. Tästä huolimatta Alonso onnistui tekemään tarpeeksi ison raon Buttoniin ja pysähtyi lopulta kierroksella 51. Espanjalainen ei päässyt kuitenkaan radan toista mutkaa pidemmälle jouduttuaan keskeyttämään kilpailuun pultin irrottua renkaasta. Button nousi kisassa selvään johtoon. Rata alkoi myös noiden kierrosten aikana kuivua, jolloin kaikki vaihtoivat välikelin renkaat kuivan kelin renkaisiin.


title: Unkarin Grand Prix 2006

text: Taempana käytiin kovempaa taistelua. Schumacher nousi muiden renkaanvaihtojen ansiosta kisassa toiseksi, mutta kolmantena ollut de la Rosa lähestyi häntä kierros kierroksella sekuntikaupalla. Seitsemän kierrosta ennen maalia espanjalainen ohitti lopulta Schumacherin, joka taisteli edelleen välikelin renkailla. Kolme kierrosta ennen maalia Heidfeld ohitti myös Schumacherin, joka sai osuman autoonsa että oli pakko keskeyttää varikolle.


title: Unkarin Grand Prix 2006

text: Viimeisellä kahdella kierroksella eivät sijoitukset muuttuneet muuten kuin Jarno Trulli joutui keskeyttämään moottorin hajottua. Button voitti ensimmäisen GP:nsä, de la Rosa oli toinen ja Heidfeld kolmas. Barrichello, Coulthard, Ralf Schumacher, Massa ja Michael Schumacher täydensivät kahdeksan kärjen. Debyyttikilpailussaan 7. sijalle ajaneen Robert Kubican auton todettua alipainoiseksi hänet hylättiin, jolloin Schumacher nousi pisteille.


title: Unkarin Grand Prix 2006

text: Kierros 65 Felipe Massa 1.23,516


title: Kuori (albumi)

text: Kuori on industrial metal -yhtye Ruoskan ensimmäinen albumi. Se levytettiin vuosina 2001–2002. Kuorelta on tehty 2 musiikkivideota; Henrik Mennanderin ohjaama Kiroan, sekä Santtu Särkäksen ohjaama Epilogi.


title: Paleoseenin-eoseenin lämpöhuippu

text: Paleoseenin-eoseenin lämpöhuippu (PETM, IETM, LPTM) päätti noin 55 miljoonaa vuotta sitten paleoseenin, kauden jolla alkeelliset nisäkkäät kehittyivät. Koko Maan lämpötila nousi rajusti melko lyhyeksi aikaa, n. 50 000–100 000 vuodeksi jopa 10 astetta. Monia meren planktoneliöitä kuoli, samoin kuin maanisäkkäitäkin. Navoille syntyivät subtrooppiset olot. Ilmasto kuivui joksikin aikaa ainakin joillain alueilla. Lämpötilan nousu lienee johtunut siitä, että Pohjois-Atlantin tulivuoret purkivat ilmakehään valtavat määrät hiilidioksidia, joka lämmitti Maata kasvihuoneilmiöllä. Valtava lämpeneminen vapautti myös meren syvänteissä olevan klatraattikiviin varastoituneen metaanin, joka on myös kasvihuonekaasu. Seurasi todella räjähdysmäinen lämpeneminen. Maan merivirrat muuttuivat. Kalkkikuorinen plankton kuoli meren happamoiduttua hiilihaposta, mikä näkyy punaisena kerrostumana tuon ajan kivissä. Paleoseenin suuret maanisäkkäät kuolivat kuumuuteen ja kuivuuteen. Mutta uusia lajejakin ilmestyi, mm. hevosen esi-isä "Hyracotherium".


title: Paleoseenin-eoseenin lämpöhuippu

text: Paleoseenin ja eoseenin raja oli noin 55,5 miljoonaa vuotta sitten. Tällöin lämpötila nousi keskikorkeilla leveyksillä rajusti 10000 vuodessa 4-8 °C 50 000–100 000 vuodeksi. Planktonia kuoli muutamaksi tuhanneksi vuodeksi noin 55,5 miljoonaa vuotta sitten. Meren kemia muuttui, samoin merivirrat. Koko tapahtuma kesti alle 200 000 vuotta. Lämpötila nousi valtamerissä 5-8 °C. Esimerkiksi Yhdysvaltain Wyomingin osavaltion pohjoisosissa vuoden keskilämpötila oli 20 °C, mutta nousi 25 °C:hen jolloin Meksikonlahden seudun lajeja levittäytyi Wyomingiin. Eoseenin alussa lämpötila palautui ennalleen. Lämpötila pysyi huipussaan 80 000 vuotta, ja prosessi nousuineen ja viilenemisineen normaaliksi kesti 150 000 vuotta.


title: Paleoseenin-eoseenin lämpöhuippu

text:
Arktisille vesille pohjoisnavan lähelle ilmestyi subtrooppisia leviä, veden lämpö nousi paleoseenin lopun 18 C:sta 23 °C:hen. Pohjoisnavan lähellä Lomonosovin selänteellä oli 20 °C, nyt vain -1,5 °C (suolainen merivesi on sulaa vielä nollan alapuolella). Nykyään syvämeren lämpötila siellä on hieman 0 °C yläpuolella. Etelämantereen lähellä valtameri kuumeni 10 °C. Hiilidioksidia oli ilmassa 1700 ppm, 2000–3000 ppm (nykyään vain 380 ppm, paloeseenin lopussa 1000 ppm). 80° leveysasteilla kasvoi varhaispunapuita, ns. boreotrooppisia puita. Meren syvävirtaukset muuttuivat. Meren happamuus nousi, kun ilmakehän hiilidioksidipitoisuus kasvoi, ja meriin satoi hiilihappoa, jonka takia pieneliöiden kalkkikuoret liukenivat. Kalkkiplankton häiriintyi 100 000 vuodeksi, ja syvävesivirta 140 000 vuodeksi. Syvämeren kalkkikuorisista pieneliölajeista kuoli 30–40% melko äkillisessä tapahtumassa.
Planktonin tuho oli pahin syvimmällä, heikompi matalammalla. Mutta myös pinnalla hävisi planktonlajistoa, ja siellä vallitsivat normaalista poikkeavat olosuhteet. Ilmasto kuivui joksikin aikaa Coloradossa PETM.in alun jälkeen. Kuivuminen oli pahinta kuumimmalla kaudella, kerrostimien paksuus on 6-8m eri paikoissa. Tämä vastannee karkeasti 20 000 vuotta.


title: Paleoseenin-eoseenin lämpöhuippu

text: Planktonkuoleman aallon jälkeen ilmakehään virtasi epäorgaanista hiiltä, jossa oli runsaasti C-pitoista (hiili-13-pitoista) kaasua. Hiili-isotooppisuhteet häiriytyivät merellä ja maalla 150000 vuodeksi, kun ilmakehään saapui ei-eloperäistä hiiltä. Samaan aikaan hiili-isotooppihäiriön kanssa osuu lämpeneminen.


title: Paleoseenin-eoseenin lämpöhuippu

text:
PETM liittynee tulivuorenpurkauksiin, joita sattui 55-54 miljoonaa vuotta sitten Grönlannin irtautuessa Euroopasta. Muinaisia tulivuoren tuhkakerrostumia on mm. Tanskassa Limvuonon Furin saarelle, missä satoi tuhkaa ainakin 200 kertaa. Grönlannista on löydetty tulivuoren jäänteitä Gardinerin tasangolta, Atlantin pohjasta Darwinista ja Englannista Cundystä.
Nämä tulivuoret ovat ajautuneet mannerliikuntojen mukana erilleen toisistaan, Pohjois-Atlantin levitessä.
Tulivuorenpurkaus vapautti valtavat määrät hiilidioksidia ilmakehään. Tämä lämmitti viileitä syvävesiä, joiden alisista kerrostumista alkoi vapautua metaanikaasua. Kaasu vapautui metaaniklatraattikivistä, jotka olivat varastoineet kiteisiinsä metaanihydraattia.


title: Paleoseenin-eoseenin lämpöhuippu

text: Metaani on 23 kertaa tehokkaampi kasvihuonekaasu kuin hiilidioksidi. Metaani hapettuu n 12 vuodessa hiilidioksidiksi.


title: Takatukka

text: Takatukka eli niskatukka eli mulletti on nimitys hiustyylille, joka on takaa pitkä mutta sivuilta ja edestä lyhyt. Erityisesti hiustyyli oli suosittu 1980-luvulla, mutta se tullut uudelleen muotiin joissakin piireissä nykyaikana, esimerkiksi jääkiekkoilijoiden keskuudessa. Takatukan ajatus tiivistetään usein lauseeseen ”bisnes edessä, juhlat takana”. Myös nimitys lätkätukka tunnetaan.


title: Takatukka

text: Hiustyyliä käyttivät jo 1800-luvulla kalastajat, jotka kasvattivat takatukan lämmikkeeksi. Sana "mullet" viittaakin mullo-kalaan. Nimi mainittiin 1967 Paul Newmanin elokuvassa "Lannistumaton Luke", jossa pitkätukkaisista etelävaltiolaisista käytettiin nimeä "mulletheads". Lopullisesti nimi yleistyi 1995 "Grand Royal" -aikakauslehden artikkelista, jossa takatukkaa nimitettiin kaikkein rumimmaksi kampaukseksi.


title: Takatukka

text: Heinäkuussa 2010 Iranin islamilainen hallinto asetti uusia hiustenhoitomääräyksiä maan miespuolisille kansalaisille. Uudet määräykset täydentävät olemassa olevia rajoituksia, jotka koskevat naisten pukeutumista ja ehostautumista. Määräyksiin lukeutui myös takatukan kielto. Uusi takatukkakielto on yksi Iranin käyttöönottamista toimenpiteistä "länsimaisen kulttuurivyöryn torjumiseksi". Maan hallitus aikoo edistää islamilaisia kampauksia, jotka esiteltiin vuoden 2010 siveellisyysmessuilla.


title: Lapsuuteni luuserina

text: Lapsuuteni luuserina ("Everybody Hates Chris") on yhdysvaltalainen tilannekomediasarja, jota tehtiin vuosina 2005–2009. Sarjaa käsikirjoittivat kuuluisa koomikko Chris Rock sekä Ali LeRoi. Tarina perustuu Rockin lapsuuteen ja sijoittuu 1980-luvun alkuun. Päätähtenä, nuorena Chris Rockina, nähtiin lapsinäyttelijä Tyler James Williams. Suomessa sarjaa esitti Nelonen.


title: Juho Heikkinen

text: Johan (Juho) Alfred Heikkinen (20. heinäkuuta 1863 Oulu – 5. heinäkuuta 1938 Hyrynsalmi) oli kainuulainen itsenäisyysmies, jääkäriliikkeen tukija ja Maalaisliiton kansanedustaja. Hän toimi myös maanviljelijänä, kauppiaana ja poromiehenä. Heikkinen tunnetaan lempinimellä "Hallan Ukko" asumansa Hallan tilan mukaan. Nimityksen otti ensimmäisenä käyttöön kirjailija Ilmari Kianto.


title: Juho Heikkinen

text: Juho Heikkisen isä oli seppämestari "Johan Heikkinen" ja äiti Paltamon rovastin, Carl Fredrik Aejmelaeuksen kasvattitytär "Anna", joka sai kasvatusvanhempiensa sukunimen Aejmelaeus. Heikkisen poika Väinö Heikkinen oli Saksassa sotilaskoulutuksen saanut jääkäri.


title: Juho Heikkinen

text: Juho kävi Kajaanissa kaksiluokkaisen alkeiskoulun 1873–1875 ja siirtyi jatkamaan koulunkäyntiä Ouluun. Oulun lyseo jäi häneltä kesken kuudennella luokalla.


title: Juho Heikkinen

text: Jo varhain Juho Heikkisessä näkyi käytännöllisyyden ja kotiseuturakkauden yhdistelmä: hän suoritti kirjanpitokurssin ja teki aluksi viljakauppaa Pohjanmaalle ja myöhemmin terva- ja turkiskauppaa kajaanilaisen kauppiaan C. G. Berghin laskuun. Työnantaja huomasi Juhon kyvyt ja antoi hänelle hoitaakseen kauppaliikkeen Hyrynsalmen sivumyymälän vuodesta 1881 alkaen. Kauppiaana ollessaan hän tutustui oululaiseen merikapteenin tyttäreen, opettajatar Lici Sundiin, joka oli käynyt Oulun ruotsalaisen tyttökoulun. Heidät vihittiin avioliittoon Oulussa elokuussa vuonna 1885. Myöhemmin hän otti varsinaisen leipätyönsä ohella hoitaakseen myös Hyrynsalmen pitäjänkirjurin tehtävät.


title: Juho Heikkinen

text: Hän joutui lopulta kahnaukseen työnantajansa kanssa ja erosi kauppiaan tehtävästä ja ryhtyi yrittäjäksi perustaen uudenaikaisen tervatehtaan Hyrynsalmelle vuonna 1890, jonne hän rakensi myös perheelleen talon, johon hän sijoitti myös kauppaliikkeen. Myöhemmin hän laajensi liiketoimiaan ja osti toisen tervatehtaan Oulujoen niskasta.


title: Juho Heikkinen

text: Hyrynsalmi kuuluu poronhoitoalueeseen, sen eteläisimpään osaan, Hallan paliskuntaan. Heikkisellä itsellään oli omistuksessaan 500 poroa. Omasta kokemuksestaan Heikkinen katsoi poronhoidossa piilevän menestymisen mahdollisuuksia käytettäessä niitä tervan kuljetukseen. Tervanpoltto omassa tervatehtaassa ja erilaisten käyttötarkoitusten kehittely olivat keskeisiä "Hallalaisen" liiketoimissa.


title: Juho Heikkinen

text: Katovuosien takia maan hinta oli alhainen ja Heikkinen saattoi hankkia omistukseensa Pöytävaaran ja Hallan tilat oltuaan perheineen aiemmin Metsähallituksen vuokralaisena.


title: Juho Heikkinen

text: Katovuodet ja hänen omaisuuttaan kohdanneet tulipalot koettelivat tilanomistajaa. Monien Kainuun tervanpolttajien tapaan Heikkinenkin velkaantui Oulun tervaporvareille ja hänen oli myytävä tilansa oululaiselle Isak Ravanderille, joka antoi Juholle asumisoikeuden Hallan tilaan vuokraa vastaan.


title: Juho Heikkinen

text: Juho Heikkinen valittiin ensimmäisen kerran kansanedustajaksi Maalaisliiton listoilta 22. toukokuuta 1907 ja oli edustajana 31. tammikuuta 1911 saakka. Toistamiseen hänet valittiin 1. marraskuuta 1917 ja hän oli tehtävässä 4. syyskuuta 1922 saakka. Itsenäisyysliikkeen alkuvaiheissa, vuoden 1914 paikkeilla Halla kuului Ab Uleå Oy:lle Heikkisen viljellessä sitä vuokraviljelijänä. Maalaisliiton johtomiehiin kuulunut Juho Heikkinen liittyi jääkäriliikkeeseen vuonna 1915 tohtori Valter Sivénin suostuttelemana.


title: Juho Heikkinen

text: Talossa asusti oman väen lisäksi palvelusväkeä, lähistöllä toimivia tervanpolttajia ja -kuljettajia sekä metsätyöntekijöitä. Nämä yöpyivät talon suuressa pirtissä. Jääkärikoulutuksen alettua ja kulkureittien muodostuttua Halla oli syksystä 1915 lähtien niin sanotun Itäisen etapin tärkeä osa, mitä palveli talon syrjäinen sijainti ja erilliset piilopaikoiksi sopivat ladot ja Riihilehdon metsäsauna. Lisäksi hän rakennutti kevättalvella jääkäreitä silmällä pitäen piilopirtin Hyrynsalmen Saarijärven saareen, jota kutsuttiin myöhemmin Jääkärisaareksi.


title: Juho Heikkinen

text: Jääkärien kulkureitin ohella Halla oli – kuten myös Kaleb Savukosken talo Savukoskella – Venäjältä paenneita saksalaisia sotavankeja huoltavan ja Ruotsiin opastavan vankietapin osa. Hallan kautta näitä karanneita sotavankeja autettiin eteenpäin Saksaan 160 sotilasta. Tästä saksalaisten sotavankien auttamisesta toimitettiin Heikkiselle Saksan sotaministeriöstä hopeinen malja.


title: Juho Heikkinen

text: Venäjän maaliskuun vallankumouksen jälkeen järjestettiin Suomussalmen kirkossa 7. huhtikuuta 1917 kansalaiskokous, jonka olivat kutsuneet koolle Hallan Ukko sekä Suomussalmen kirkkoherra ja nimismies. Kokouksessa vaadittiin Suomen irtaantumista Venäjästä sekä Vienan Karjalan liittämistä Suomeen. Hallan Ukko oli mukana myös Helsinkiin lähetetyssä valtuuskunnassa, jonka tehtävänä oli saattaa asia siellä tietoon. Siinä vaiheessa itsenäistymisajatus ei saanut kuitenkaan vastakaikua ja vain Siperiasta karkotuksesta palannut P. E. Svinhufvud oli kiinnostunut asian eteenpäin viemisestä.


title: Juho Heikkinen

text: Heikkinen toimi sisällissodan jälkeen muun muassa senaattorin ja korkeimman hallinto-oikeuden presidentin Hugo Rautapään johdolla toimineessa toimikunnassa, jonka tehtävänä oli pohtia Jääkäripataljoona 27:ään kuuluneiden ja sen hyväksi toimineiden palkitsemista.


title: Juho Heikkinen

text: Paavo Susitaival kirjoitti vuonna 1927 Heikkisestä artikkelin suojeluskuntajärjestön Hakkapeliitta-lehteen.


title: Kivesvaara

text: Kivesvaara on 294,7 metriin merenpinnasta kohoava vaara Paltamon kunnassa, Oulun läänissä. Sen läheisyydessä sijaitsevat Kivesjärven kylä ja asema. Valtatie 22 sivuaa Kivesvaaraa muutaman kilometrin etäisyydellä. Kivesvaaran itärinteiltä löytyi vuonna 1968 hiilikondriitista muodostunut meteoriitti. Kivesvaaralla on myös ollut laskettelukeskus. Jouni Palosaari osti 1990-luvun alussa rinnekeskuksen kaluston ja siirsi sen Leville Kittilään.


title: CamelCase

text: CamelCase tai CamelCaps on termi, jolla viitataan tapaan kirjoittaa useista sanoista koostuvat hypertekstilinkit (eräissä wikeissä) sekä muuttujien, funktioiden, metodien tai luokkien nimet siten, että sanat on kirjoitettu yhteen isoin alkukirjaimin. Nimitys CamelCase juontuu tavasta, jolla suuret kirjaimet nousevat esiin sanassa kuin kamelin kyttyrät. Termille ei ole vakiintunutta suomennosta. Tietokirjailija Jukka Korpela on ehdottanut käännökseksi ”karavaanityyliä” perustellen, että ”mielikuva on selvempi, jos ajatellaan jonoa eli karavaania, jossa on mukana kameleita”.